HEZKIDETZAN ESKU HARTZEN talde-bloga: 2020-03-01\nAste honetan indarkeria matxistari buruz hausnartzen egon gara. Nik gai hau askotan beldurrarekin lotzen dut, niri ere pasa zaidalako Izaro Andresek esaten duena:\n“Gauez etxera bakarrik goazenean beldurra pasatzen dugu. Bakarrik goazela pausoak entzuten ditugunean, beldurra pasatzen dugu, eta azkar-azkar begiratzen dugu atzera automatikoki lasaituz datorrena emakumea bada. Bakarrik goazenean mutilen lagun talde baten ondotik pasatzean, beldurra pasatzen dugu. Egun argiz edo ilunetan ez gara leku berera korrika egitera joaten, beldurra pasatzen dugulako. Giltzak atzamar tartean indarrez eramaten ditugu babes bezala, beldurra pasatzen\ndugulako. Egiten duguna egiten dugula, dantza egin, kantu bat konposatu, bideo bat\npublikatu... Badakigu jasoko ditugun erantzun guztien artean, erantzun sexualen bat ere\nBaino oraingo honetan, logoa positiboa izatea nahi nuen beraz, hau da nire logoa:\nAurreko urteetako edizioetatik #ItsasoGOren posta aukeratu dut,agian ere nik bezala, beldurra etorri zaiolako burura: “beldurrak generoa dauka”.\nHorretaz gain, ipuin tradizional eta Disneyren ipuinen azterketa aipatzen du. niri ere iruditzen zait gai polita izan daitekeela ikasleekin lantzeko eta hezitzaileok hausnarketa egiteko, kritikoki aztertuz ikasleei ipuin bat irakurri baino lehen, edo behintzak pentsatu zein helburuarekin kontatzen diegun.\nMartxoak 8ra begira unitate didaktiko batzuk ere proposatzen ditu.\nEta pila bat gustatu zait Galeanoren bideoa, hemen txertatzen dudana berriz ere:\nIkasleekin lantzeko indarkeria matxisten aurkako lelo zehatz bat sortu . Nola, noiz eta norekin landu?\nNik Lehen Hezkuntzan egiten dut lana eta beraiekin lantzeko oso aproposa iruditzen zaidan gaia da maitasun erromantikoa. Azken finean, entzun edo ikusten dituzten pelikula, ipuin eta bideoklipetan maitasun erromantikoa askotan azaltzen da eta nik uste, adin horrekin lantzeko gai egokia izan daiteke. Horretarako lelo hau aukeratu dut, laranja erdiaren mitoari buelta emanez:\n3.zikloko ikasleekin landuko nuke eta San Valentin ordezkatzeko erabiliko nuke Alde batetik, maitasun erromantikoaren mitoei buelta emango genieke eta horretarako honen inguruko esaldiak aztertuko genituzke talde txikietan, gero talde handian eztabaidatu ahal izateko. Adibidez: -“Zu gabe ez naiz ezer”. -“Laranja erdia”ren mitoa: beste pertsonaren beharra osatuta egoteko… -“Maitatzen zaituenak negarraraziko zaitu”. -“Egiazko” maitasunak dena barkatzen du, dena jasan dezake. -“Dena eman behar da.” -“Maite nauelako sufriarazten nau”. -“Bikotea behar duzu zoriontsua izateko”. -“Jeloskor dago maite nauelako” -Etab. Horretaz aparte, zenbait ipuin tradizional komentatuko genituzke, emakume eta gizonezkoen paperak aztertuz, baita beraien arteko erlazioa ere : Edurnezuri, Rapunzel, Piztia eta ederra…\n“Pepa eta Pepe”ren istorioaren kontaketa eta eztabaida puntu desberdinei buruz: kontrola, jeloskortasuna, lagunetatik aldentzea… Baliabideen gaian, istorio hau itzuli nuenez, euskarazko istorioa erabiliko nuke.\nMaitasun erromantikoa eremu hezitzaileetan/jendartean landu beharraren justifikazioa honako hau izango litzateke: ikasleei genero-indarkeria identifikatzeko tresnak ematea, “maitasunez” mozorratuta dagoen indarkeria sotila batez ere. Gazte askok (baita helduak ere), indarkeria jotzearekin lotzen dute eta “Pepa eta Peperen” istorioan bezala, beste aurreko koska guztiak “normaltzat” hartzen dituzte. Bikote erlazio osasuntsu eta kaltegarrien artean dauden desberdintasunak erakutsi behar dizkiegu eta indarkeria matxista mota desberdinak identifikatzen lagundu: fisikoa, psikikoa, sexuala...\nETIKETAK #María, Indarkeria matxistak\nAurreko edizioetako ikastarokideek egindako posten artean Andoniren Gora autodefentsa feminista aukeratu dut. Oso sarrera mamitsua eta interesgarria egin du. Bere bizipen eta hausnarketa pertsonalatik gizonen gabeziak aztertu ditu eta, aldi berean, Autodefentsa feministaren aldarrikapena ere borobildu du.\nIndarkeria matxisten aurkako ikasleekin lantzeko leloa egiteko Lidia Puigverten esaldi batez baliatu naiz.\nTaldeka eztabaida bat proposatuko nieke ikasleei: Maskulinitate berrien definizioan sar daitezkeen aldi berean berdintasuna, desioa eta maitasuna hitzak.\nAste honetako bigarren ekintzetan islatu dudan moduan, indarkeria matxistaren ezaugarriak, motak eta biktimen kopuruak kezkatzeko modukoak dira, bai ala bai. Bi datu besterik ez, indarkeria matxistaren arazoaren dimentsioa ikusteko, are gehiago esan daiteke indarkeria matxista proportzio pandemiakoa dela:\nAzterketa nazional batzuek erakusten dutenez, emakumeen% 70ek bikotekidearen indarkeria fisikoa eta/edo sexuala jasan du bere bizitzan zehar.\nParlamentuarteko Batasunak bost eskualdetako 39 herrialdetan egindako ikerketa batean, galdetutako emakume parlamentarien% 82k adierazi zuen indarkeria psikologiko motaren bat jasan zuela bere agintaldian (haien aurka erabilitako iruzkinak, keinu eta irudi sexistak edo sexualak, mehatxuak edo laneko jazarpena). Sare sozialak aipatu zituzten indarkeria psikologiko hori gauzatzeko bide nagusi gisa. Inkestatuen ia erdiek (% 44k) euren edo euren familien aurkako heriotza, bortxaketa, eraso edo bahiketa mehatxuak jaso dituztela adierazi dute. % 65ek iruzkin sexistak egin zituzten, batez ere parlamentuko gizonezko lankideen eskutik, bai oposizioko alderdietatik, bai euren alderdietatik.\nUmore piska batekin bukatzeko hona hemen Indarkeria matxista nerabezaroan, Tratu onak prebentzio tresna. 2. Jardunaldiaren itxiera.\nETIKETAK #JoséManuel, Indarkeria matxistak


Aniztasun eta Bizikidetza Mahaiak errezeta liburua argitaratu du - Otamotz : Otamotz\nUrretxuko Aniztasun eta Bizikidetza Mahaiak Sukaldanitzak: aniztasuna lapiko artean liburua argitaratu du. Liburuan Mahaian parte hartzen duten kide ezberdinen errezetak jaso dituzte. Lau kontinentetako 31 errezeta jaso dituzte. Errezeta makrobiotiko bat eta Lucia eta Pablo Buscak sortutako Zubimusu postrea ere aurkitu daitezke. Herrialde ezberdinetatik etorri diren urretxuarren errezetak, alegia. Liburua urretxu.eus webgunean eskuratu ahal izango da, formatu digitalean.\nLiburua joan zen astean aurkeztu zuten. Bide batez, Aniztasun Jaia aurkeztu zuten. Hilaren 21ean egingo dute. Gastronomia postuak, ikuskizunak eta tailerrak egongo dira. Helburua Urretxuko kaleetan dagoen aniztasuna erakustea da.\nAurkezpen ekitaldian, Maialen Fidalgo zinegotziak, Maite Aguado Aniztasun eta Bizikidetza Mahaiko dinamizatzaileak eta errezetak eskaini dituzten Mahaiko kideek parte hartu zuten.\nAguadok eskerrak eman zizkien Mahaian parte hartzen duten guztiei. «Herritarren, elkarteen eta udalaren konpromiso horri esker gaude gaur hemen. Hori dela eta, guztiei eskerrak eman nahi dizkiet».\nLiburu honek Sukaldanitzak egitasmoan du jatorria: herrialde ezberdinetatik etorritako urretxuarrak Goierri elkartean elkartu ohi dira kozinatzeko eta ondoren prestatutakoa jateko. Liburuan lau kontinentetako 31 errezeta jaso dituzte: Euskal Herria, Honduras, Dominikar Errepublika, Senegal, Argentina, Maroko, Ginea Conakry, Ekuatore Ginea, Pakistan, Japonia, Korea, Danimarka, Italia, Bulgaria, Sahara, Kolonbia, Brasil, Venezuela, Bolivia, Espainia, Galizia, Kuba, Peru…\nIjito komunitatearen errezeta bat eta errezeta makrobiotiko bat ere jaso dituzte. Baita Lucia eta Pablo Alvarez anai-arreben Zubimusu postrea ere. Postre honek Urretxuren eta Zumarragaren arteko harremana du oinarri eta bi herrietako postre tipikoa izateko jaio zen.\nHilaren 21eko Aniztasun Jaian postre hau eta liburuko errezetetako asko dastatzeko aukera egongo da. Jaiak aurreko edizioetako formatua izango du, baina motzagoa izango da. «Izan ere, azken bi urteetan ezin izan dugu festa antolatu eta ez dakigu jendeak nola erantzungo duen. Gainera, pandemia dela eta, aisialdiko ohituretan aldaketak egon dira. Jendeak ordutegiak aldatu ditu. Dena den, denok normaltasuna berreskuratzeko irrikatan gaudela eta, festak arrakasta izango duela uste dut».\nAniztasun Jaian herrialde ezberdinetako platerak dastatzeko aukera egongo da: Honduras, Maroko, Nikaragua, Senegal, Venezuela, Argentina eta Herrialde Katalanak, besteak beste. Horretaz gain, musika eta dantza ikuskizunak eta tailerrak egongo dira.\nAspacekoek saskigintza tailerra egingo dute eta Gazte Bideanekoek txapa tailerra. Gurutze Gorrikoek aurpegiak margotuko dituzte. Chernobil elkarteak informazio postua jarriko du eta Gorka Santestebanek animatzaile lana egingo du. Mahaiak ere postu bat jarriko du. Bertan, Sukaldanitzak liburua promozionatuko du.


Irekia Eusko Jaurlaritza - Gobierno Vasco :: Energiaren kostu handiari aurre egiteko, Eusko Jaurlaritzak erakunde-maila guztietan eta enpresen eskutik lankidetzan aritzeko beharra adierazi du\nEnergiaren kostu handiari aurre egiteko,…\n2021-10-13ko Gobernu Kontseiluaren Akordio nagusiak\n\nEnergiaren kostu handiari aurre egiteko, Eusko Jaurlaritzak erakunde-maila guztietan eta enpresen eskutik lankidetzan aritzeko beharra adierazi du Iturria: Irekia\n\n2021_10_13_consejo_gobierno.jpg Iturria: Irekia\n\n2021_10_13_consejo_gobierno_02.jpg Iturria: Irekia\n\n2021_10_13_consejo_gobierno_03.jpg Iturria: Irekia\n\n2021_10_13_consejo_gobierno_04.jpg Iturria: Irekia\n\n2021_10_13_consejo_gobierno_05.jpg Iturria: Irekia\nBingen Zupiria Eusko Jaurlaritzako bozeramaile eta Kultura eta Hizkuntza Politikako sailburuak agerraldia egin du Gobernu Kontseiluaren osteko prentsaurrekoan, Arantxa Tapia Ekonomiaren Garapen, Jasangarritasun eta Ingurumeneko sailburuarekin batera.\nArantxa Tapia sailburuak aukera baliatu du energia-kostuen balorazioa eta azterketa egiteko. Hala, industria energia eskuratzeko baldintzen mende dagoela azaldu du, eta prezioen gorakadak susperraldia eta enplegua arriskuan jartzen dituela. “Eztabaida honi aurre egiteko moduaren ondorioa izango da gure lantegiek nola jarraituko duten aurrera”, azpimarratu du. Ildo horretan, euskal industriaren errealitatea defendatuko duen energia-estrategia bat proposatzeko asmoa agertu du, eskaria murrizteko, eskaintza handitzeko eta merkatuaren aldakortasuna konpentsatzeko jarduketekin, egonkortasuna ekarriko duen baterako jarduera-planteamendu batekin.\nTxosten horrek epe laburreko eta ertaineko/luzeko neurri teknikoak biltzen ditu hiru jarduera-mailetan (Europa, Espainia eta Euskadi), eta Espainiako Gobernuari eta Europako Batzordeari helaraziko zaie.\nHala ere, Ekonomiaren Garapen, Jasangarritasun eta Ingurumeneko sailburuak azpimarratu du ez dela Eusko Jaurlaritzaren asmoa behatzaile soilak izatea, eta ez dela ezkutatuko energiaren prezioaren eraketa beste batzuei dagokiela dioen argudioaren atzean. Horregatik, Euskadik sistema egonkorragoa, eraginkorragoa eta iraunkorragoa diseinatzen lagunduko duela ziurtatu du, eta Europako gomendio eta jarraibideekin bat datorren epe ertain-luzerako energia-estrategiaren aldeko konpromisoa areagotuko dela. Horrela, bi lan-ildo landuko dira nagusiki: eraginkortasun energetikoa eta energia berriztagarrien sustapena; eskariaren gainean jardungo da, eraginkortasun energetikoa hobetuz murriztuz, eta eskaintzan jardungo da, berriztagarriaren sorrera eta biltegiratzea indartuz.\n“Jardun egin behar dugu, eta erakunde-maila guztietan aktibatu eta lagundu behar dugu, eskariaren eta eskaintzaren parte diren enpresen eskutik. Aurreiritzirik eta demonizaziorik gabe, konstruktiboki eta errealistikoki”, azpimarratu du.\nEKONOMIA ZIRKULARREKO ETA BIOEKONOMIAKO 2024 PLANA\nEkonomiaren Garapen, Jasangarritasun eta Ingurumeneko sailburu Arantxa Tapiak gaurko Gobernu Kontseiluak onartu duen Ekonomia Zirkularreko eta Bioekonomiako 2024 Plana aurkeztu du, lehengaien kontsumoaren eraginkortasuna sustatzeko, hondakinak murrizteko eta ekoizpen garbia optimizatzeko. Tapia sailburuak azaldu duenez, Plan horrek bioekonomiaren bultzada jasotzen du aurreneko aldiz, teknologia berritzaileak bitartekotzat hartuta, eta ekoizpen zein kontsumo eredu berri baten alde egiten du, Euskadi ekonomia efizienteagora eramateko xedez. Plan honek produktibitate materiala % 30 handitzea eta hondakinen sorrera-tasa % 10 murriztea aurreikusten du, eta Euskadi ekonomia zirkularraren liderren artean kokatzen du Europan.\n2024rako Euskadiko Ekonomia Zirkularraren eta Bioekonomiaren Plana inplementatzeko aurreikusitako aurrekontua 31,9 milioi eurokoa da, baliabide propioekin, eta horiei Next Generation funts europarretatik datozen 13 milioi euro gehitu behar zaizkie. Funts horiek Europako Erkidegoak udal-hondakinen eta ontzien kudeaketaren arloan dituen helburu berriak betetzen direla bermatzeko beharrezkoak diren inbertsioak bizkortzeko erabiliko dira. Horrela, urriaren 21ean irekiko da toki-erakundeentzako eta enpresentzako laguntza-programa berri baten epea. NEXT funtsetatik datozen 13 milioi euroko zuzkidura izango du programa horrek, eta proiektu zirkular berriak eta hondakinak kudeatzeko proiektu berriak finantzatuko dira.\nGainera, ohikoa den bezala, Bingen Zupiria sailburuak, jakitera eman ditu Gobernu Kontseiluak gaur onartutako hainbat akordio, besteak beste, honakoak aipatu ditu:\nGobernu Kontseiluak adierazi du administrazio publikoek etxebizitza lehentasunez erosteko eta inbertsio-funtsen jarduera mugatzeko lege-proposamena kontuan hartzearen aurkako irizpidea duela. EH Bildu legebiltzar taldeak egindako ekimenak administrazio publikoen lehentasunez erosteko eta atzera eskuratzeko eskubidea arautzen du, alokairu sozialeko etxebizitzen kopurua handitzeko bide gisa.\nBestalde, Eusko Jaurlaritzak urriaren 21ean beste epe berri bat irekiko du COVID-19ak eragindako enpresen eta autonomoen kaudimenari laguntzeko zuzeneko laguntzetarako eskabideak aurkezteko. Epe berri hori 2021eko azaroaren 5eko 12: 00etan amaituko da. Hala jasotzen da gaur Gobernu Kontseiluak onartutako aldaketa-aginduan, eta ekainaren 29an onartutakoarekin alderatuta zenbait berrikuntza jasotzen ditu.\nHalaber, Gobernu Kontseiluak oniritzia eman dio 150.000 euroko dirulaguntza zuzenari Gosearen Aurkako Ekintza erakundeari. eLankidetza-Garapenerako Lankidetzako Euskal Agentziaren ekarpena erabiliko da inplementazio-mekanismo bat abiarazteko, gatazka-eremuetako indarkeria-ekintzen eta elikadura-segurtasun ezaren arteko lotura ulertzeko.\nHezkuntza arloari dagokionez, Gobernu Kontseiluak, 2022ko udan Alemanian, Frantzian, Irlandan eta Erresuma Batuan hizkuntza ikastaroak egiteko egonaldietarako deialdia egiten duen Agindua onartu du. 548 plaza deitzen dira, DBHko 3. eta 4. mailetako eta Batxilergoko lehen eta bigarren mailetako ikasleei zuzenduta. Deialdi honek 847.038 euroko diru-kopurua du.\nEUROPAR BATASUNAK MADRILEN DITUEN ENBAXADOREEN BISITA\nEusko Jaurlaritzako bozeramaileak jakinarazi du, aste honetatik aurrera, hilaren 17tik 18ra bitartean, Europar Batasunak Madrilen dituen enbaxadoreen kidego diplomatikoa Euskadin izango dela. Bisita honetan, besteak beste, Eusko Legebiltzarra, Gernikako Juntetxea, Mimarongo Parke Teknologikoa, Teknika zentroa, Euskadiko Biodibertsitatearen zentroa, Chillida Leku edo Base Culinary Center bisitatuko dituzte eta Lehendakariak hartuko ditu. Guztira, Alemania, Austria, Belgika, Bulgaria, Zipre, Kroazia, Danimarka, Slovakia, Estonia, Finlandia, Grezia, Hungaria, Irlanda, Letonia, Lituania, Luxenburgo, Malta, Herbehereak, Polonia, Portugal, Suedia, Eslovenia eta Europar Batasuneko ordezkaritza diplomatikoko enbaxadoreak izango ditugu gure artean.\nAdibidez, ekimen oportunistak sortzea sare propiodun txikizkako energia-salmentan, unitate mugikorrekin hainbat teknologia ustiatuz, eta, gainera, energia xahutu behar ez denean eta ziurtatu behar denean, potentzia benetan kontratatuta dagoenean. Dirudienez, gaitasun logistikoa duten esku aberatsenen eskura egongo da, eta ezin da zalerik sartu, horiek maneiatzeak arriskua baitakar.\nComo que surgieran iniciativas oportunistas venta de energía al por menor con red propia explotando distintas tecnologías con unidades móviles cuando además la energía no se debe derrochar y hay que asegurarse se tiene contratada la potencia realmente se necesita. Parece va a estar a disposición de las manos más pudientes con capacidad logística no cabe entrada personas aficionadas debido al riesgo que supone su manejo.\nintervenciones_gobernu_kont... behera kargatu (70 MB)\ntapia_bioekonomia_plana_eu.mp3 behera kargatu (2 MB)\ntapia_energia_berriztagarri... behera kargatu (3 MB)\ntapia_estrakostuak_eu.mp3 behera kargatu (3 MB)\ntapia_europari_planteamendu... behera kargatu (1000 KB)\ntapia_laguntza_programa_eu.mp3 behera kargatu (500 KB)\ntapia_neurri_teknikoen_txos... behera kargatu (1000 KB)\nzupiria_laguntzak_enpresei_... behera kargatu (2 MB)\ntapia_bioekonomia_plana_eu.mp4 100 MB\ntapia_energia_berriztagarri... 200 MB\ntapia_estrakostuak_eu.mp4 200 MB\ntapia_europari_planteamendu... 70 MB\ntapia_laguntza_programa_eu.mp4 40 MB\ntapia_neurri_teknikoen_txos... 70 MB\nzupiria_laguntzak_enpresei_... 100 MB\n2021_10_13_consejo_gobierno... 3 MB (jpg)\n2021_10_13_consejo_gobierno... 4 MB (jpg)\n2021_10_13_consejo_gobierno... 2 MB (jpg)\nCG_13_de_octubre.pdf 300 KB (application/pdf)\nArantxa Tapia: energia-kostuen analisi eta balorazioa (Gobernu Bilera 2021-10-13)\nEusko Jaurlaritzak merkataritza gune handien ingurumen zergari buruzko lege proposamenaren aurkako irizpidea adierazi du (Gobernu Bilera 2021-04-20)


Sergio García: "Itxialdiak eta ondoren ezarri diren zenbait neurrik ondorioak izan dituzte gazteen osasun mentalean" - Gazteberri.eus\nVitoria-Gasteizko Udaleko gazteria teknikaria. Itxialdian Gasteizko LGTBI+ gazteek bizi izan zuten egoera aztertu duen ‘Mascarilla, cuadrilla y pintalabios’ ikerlana koordinatu du\n‘Mascarilla, cuadrilla y pintalabios’ izenburua duen txostena argitaratu berri duzue. Bertan, pandemiak Gazteizko LGTBI gazteengan izan duen eragina aztertu duzue. Nola sortu zen ikerlan hori burutzeko ideia?\nIkerketa hau egiteko ideia pasa den urtean sortu zen. Normalean, Gasteizko Udalaren Gazteria zerbitzuan hiru urtetarako gazte-planak diseinatzen ditugu. 2020. urteko hasieran plan berria diseinatu behar genuen, baina une horretan itxialdia ezarri zen eta, egoera horretan, ohiko plan bat diseinatu beharrean, plan berezi bat diseinatu behar genuela erabaki genuen. Plan horrek, pandemiaren eraginak jaso behar zituen eta, horretarako, hainbat eragileren ekarpenekin 33 ekintza jasotzen zituen plana osatu genuen. Ekintza horien guztien artean hiriko LGTBI gazteen egoera aztertzea proposatu zuten Gazteria Zerbitzuaren teknikariek.\nIkerketa Histeria kolektiboaren bidez burutu da. Beraiek egin dituzte elkarrizketak eta gazteen esperientziak eta testigantzak jaso dituzte. Guztira, kolektiboa osatzen duten edo kolektiboarekin lan egiten duten 29 pertsona elkarrizketatu dira.\nXede nagusia, datu kuantitatiboak baino, datu kualitatiboak biltzea izan da. Azken finean, gazteria arloko politika publikoen diseinuaren ardura dugun heinean, guretzat ezinbestekoa baita gazteen errealitatea ondo ezagutzea planteatzen diren ekintzak ondo bideratzeko.\nZein da azterlanak utzi duen ondorio nagusia?\nLGTBI+ kolektiboko gazteentzat aurrez aurreko harremanak oso garrantzitsuak dira. Izan ere, a priori, ezaguna da arau heterosexualen disidente diren gazteek estres maila eta antsietate handiagoko bizi-baldintzak dituztela. Horregatik, gazte horientzat guztientzat garrantzitsua da beren sexu-joera bera duten gazteekin aurrez-aurreko harremanak izatea. Gazte heterosexualekin alderatuta, adibidez, LGTBI+ kolektiboko gazteentzat garrantzitsuagoak dira aurrez aurreko harremanak, joera bereko gazteekin egoteak ahalduntzeko aukera ematen dielako. Ahalduntze horrek beren burua eta opresioa eragiten dien egitura heteropatriarkalak ulertzeko balio die.\nGainera, itxialdiak eragin zuzena izan du, adibidez, sexu aldaketa prozesuan ziren gazteengan. Horrelako prozeduretan zuzeneko arreta behar izaten da eta, itxialdiaren ondorioz, prozedura horiek guztiak eten egin ziren.\nLGTBI kolektiboa, berez, anitza da. Ikerketan azaldu al dira kolektibo hori osatzen duten taldeen arteko aldeak?\nAzterlanean ikusi ahal izan dugunez, gazteen bizipenak guztiz ezberdinak izan dira. Azken finean, pertsona bakoitzaren testuingurua guztiz ezberdina da. Azterlanak erakutsi duena da heterosexualak ez diren gazteek egoera latzagoa bizi behar izan dutela, baina kolektibo horren barruan, sexu-joera zehatz bat izan edo bestelakoa izan ez da aldagai garrantzitsuenetakoa.\nIkerketan 18 eta 30 urte bitarteko gazteek hartu dute parte. Adinaren aldagaiak zein neurritan eragin du jasotako erantzunetan?\nAdin horietan 12 urteko aldea oso alde handia da eta, garbi dago, adinaren baitan heldutasun-maila ezberdinak izaten direla. 30 urte inguru duten gazte horiek nortasuna finkatuagoa izaten dute eta hortaz, haien bizipenak ezberdinak dira. Adinean gora egin ahala ere ohikoagoa da gurasoen etxetik kanpo bizi diren gazteak aurkitzea eta, aldagai horrek, adibidez, eragin handia du itxialdian izandako bizipenetan.\nIkerketak jorratu duen esparruetako bat gazte horien familiena da. Itxialdiak etxekoekin denbora gehiago izatera ‘behartu’ gaitu eta txostenean jaso duzuenez, horrek bi motatako ondorioak izan ditu…\nZenbait kasutan, familiarekin denbora gehiago emateak harreman hori estutzeko aukera eman du eta, txostenean jasotzen denez, gazte askori armairutik ateratzeko aukera eman die, hots, gurasoei beren sexu-joeraren berri ematera ausartu dira. Baina kontrako egoera ere eman da; hots, gurasoekiko harremana hain ona ez den kasuetan itxialdiak presio hori areagotu du. Gazte horien kasuan esperientziak okerragoak izan dira, azken finean, aurrez aurreko harremanak familiara mugatu zirelako eta sexu-joera hori ulertu edo onartzen ez denean, ezinegona areagotzen delako.\nItxialdian, Internet eta sare sozialak bilakatu ziren harremanetarako bide nagusia eta ia bakarra. Txostenean jaso duzuenez, horrek LGTBI+ kolektiboko gazteen aktibismoa areagotu du, baina aldi berean, erasoak ere biderkatu dira.\nIkerketan ikusi ahal izan dugunez, LGTBI+ gazteen kasuan ez ezik, gazte heterosexualen kasuan ere ziber-jazarpena bezalako portaerak areagotu dira itxialdi garaian. Esan duzun bezala, itxialdian zehar sare nagusiak bilakatu ziren harremanetarako bide nagusia eta sasoi horretan ikusi ahal izan ziren sare horien alde onak eta txarrak. Azken horien artean, ziber-jazarpena eta erasoak areagotu zirela ikusi dugu.\nGasteizko Udaleko Gazteria Zerbitzuak egindako azterketak osasun-krisiaren egoerak LGTBI+ gazteen kolektiboan izan duen eragina aztertu du, bai eta politika publikoetan kolektibo horren beharrak kontuan hartzen diren ere.Azterlanak zazpi eremu aztertu ditu: familia harremanak eta harreman sexoafektiboak, aisia eta kulturako espazioak eta denborak, hezkuntza eta prestakuntza, eremu publikoa, lan bizitza, osasuna eta kirola.\nAlde onen artean, berriz, aktibismoa eta ziberaktibismoa hazi direla ikusi dugu. Hasieran azaldu dudan bezala, kolektibo horretako gazteentzat oso garrantzitsua da taldearen boterea. Izan ere, kolektibo horretako gazteek espazioak behar dituzte sexu-joera bereko gazteekin elkartzeko eta horrelako elkarteek arazoak, kezkak eta bizipenak partekatzeko aukera ematen diete.\nIkerketan aztertu den beste esparru bat hezkuntzarena izan da. Kasu horretan LGTBI+ kolektiboko gazteek zailtasun handiagoak izan al dituzte?\nHezkuntzaren kasuan, sexu-joerak baino, errendimenduan bestelako aldagai batzuk eragin dutela ikusi dugu. Eskolak online irakastera pasatu zirenean ikasle asko ez ziren ondo moldatu eta horrek eragin negatiboa izan zuen haien osasun mentalean. Bestalde, kasu horretan arrakala digitalak eta ekonomikoak zer esan handia izan dutela ikusi dugu. Zentzu horretan baliabide gutxiago dituzten familietan bizi diren gazteak izan dira kaltetuenak.\nItxialdiak bi hilabete inguruko iraupena izan zuen eta ordutik hona, osasun egoeraren baitan, neurri ezberdinak ezarri dira, baina ez itxialdia bera bezain zorrotzak. Etxean sartuta egon behar izate horrek izan dituen ondorioak oraindik ere nabariak al dira gazteengan?\nBai, noski, baina ez bakarrik LGTBI+ kolektiboko gazteengan. Gasteizko Gazteria Zerbitzuak badu aholkularitza psikologiko bat eta pandemia garaitik hona eskaera nabarmen hazi dela ikusi dugu. Adibidez, hitzorduak emateko itxaron-zerrenda hilabete bakarretik hiruzpalau hilabetera pasatu da eta, ondorioz, zerbitzua zabaltzea erabaki dugu. Jasotzen ditugun eskaera gehienak harremanetan diren arazoen ingurukoak dira: gurasoekin, lagunekin, bikotekidearekin…\nHortaz, zuzena litzateke esatea pandemiak gazteek harremanak izateko dituzten zailtasunak areagotu dituela?\nAgerikoa da itxialdiak eta ondoren ezarri diren zenbait neurrik ondorioak izan dituztela gazteen osasun mentalean. Gazteria Zerbitzuan ildo hori ere jorratzen ari gara eta horren inguruko ikerketa bat burutzen ari gara. Ikastetxeen bidez galdetegi digital bat helarazi diegu gazteei pandemiak zein nolako eragina izan duen haien bizitzan ezagutzeko. Nagusiki osasun mentalarekin harremana duten alderdi horiek jorratu nahi ditugu eta emaitzak aurten bertan argitaratzea espero dugu.\nTags: aktibismoafamiliaGarcíaGasteizgazteriaharremanakhezkuntzaitxialdiaLGTBIosasun mentalapandemiasare sozialakSergiotxostena\nPrevious Inoiz baino konektatuagoak\nNext 'Hardballing', ligatzeko joera berri bat


Ez dezazuela asma, irakurleak, nik erranak baduela den gutieneko hanpurus erakasnahia, zeren eta eskualdunen azken lerroan edo herrunkan nizalakotz. Bainan halere bakhotxa haizu baita bere gogoetak agerrarazteko, ausartatzen niz erraiterat zoin diteken ene ustez bide errexena eta hoberena eskuara untsa ikhasteko. Erran nahi dut. Académico eta yakintsunena, ala menditar eskualdun hutsen solasena.\nNik ikhasten hasi behar banuke dremendenik durduzarik gabe hauta nezake eskualdun menditarren solasaldiak, academicoaren ordez. Bainan aithormen hunek behar du argitasun bat. Academikoak edo yakintsunak eskuara sortzetik ikhasia balinbadu: ohakoan, amaren bularretan, errainten ohi den bezala, ordian ezbairik gabe hori ditake bide hoberena, zeren eta mintzaiaren yabetasunari elgartzen zaiolakotz yakintasuna.\nYakintsuna eskualdun berria balinbada nihondik (yakin dezala nahi duena), ez da mintzatuko menditarraren trebetasunarekin; eta egindura, itzulikak eta aditza harek baino erneago eta garbiago ibiliko ditu, nahi ala ez.\nNahiz anitzek kausituko duten poxi bat arradoa edo ausarta ene sineste hau, ni xede hortarik ez niz kantitzen ez eta kordokatzen, gogoan atxikitzen dutalakotz erakaspen haundiko ohar hau.\nEskual idazle yakhintsun guziek eskuarari lothu direnean, bere liburu eta hitztegi ederren moldatzeko, zoin ithurrietan edan dute beren yakitatea, nun bildu dituzte gaiak, nori eskatu diote argitasunak, nun alhatu beren adimendua eta gogoa? Hitz batez, Norat yuan dira eskuararen ikhasterat? Menditarren ganat, eta heien artean zaharrenetarat, aitaxo eta atsoen ganat. Horra eskualtzaleen yakitasunaren egiazko ithurburuak.\nLuciano Bonaparte berak ez balitz egon hamalau urthe eskualdun herrietan bethi solasian menditarrekin, egin ahal luzkea egin dituen lan ederrak? Ez, eiki.\nYakina da, liburuetarik eta erakasleetarik baitezpadako beharrra dutela eskuara ez dakitenek eta eskualdunekin mintzatzen ahal ez direnak. Bestenaz, nola abia, nola begiak idok, nola ikhasten has? Itsuak kudeatzaile eta akulatzaile gaberik ez du urratserik eginen.\nBainan erran dezagun ere. Denek, ohakotik dakigunek ala geroago ikhasi dutenek, bethi irakurtu behar ginuke, ahalaz, sortzez eskualdun direnen idaztiak.\nMendiko ithurri zurrustatik goxoago zaikigu edatea ezenez etxean bildua dugun untziko uretik. Ez dea hala?\n(La Voz de Navarra, 1933/6/21)


Aurrekoa Urtarrila 03 Asteartea Hurrengoa\nUrtarrila 03 • 11:00, 17:00 • San Telmo Museoa (Parte Zaharra) Euskaraz\nOHARRA: agortuak daude sarreak bi saioetarako\nUrtarrila 03 • 18:00 • Tomasene K.E. (Altza-Larratxo) Euskaraz\nNork ez du Txan Magoa ezagutzen? Bere ekitaldietan zapiak, pilotak, zigarroak, kartak eta sokak erabiltzen ditu. Erdi magoa erdi showmana. Ikuskizun egokia hala txikientzat nola guraso eta aiton-amonentzat: jendeak zer nahi, huraxe eskeintzen du Txanek.\nGonbidapenak: Casares Kultur Etxean emanaldiaren egunean 16:00etatik aurrera.\nUrtarrila 03 • 17:30 • Larrotxene K.E. (Intxaurrondo) Euskaraz\nUMOREA eta MUSIKA eskutik helduta datoz. Ba al dakizu zer egin daitekeen biolin eta gitarra batekin? 60 minutu bitartean, ikusleak izango dira protagonista. DolceClaveKIDS!! -ek 2 instrumento bereziren inguruan bidai zoragarria egingo du. Beste herrialdeetara, kultura anitz eta gure haurtzarora ere eramango gaituztenak. musika klasikotik abiatuta, Pop -a, Jazz-a eta filmetako soinu banda famatuenak entzutera! Bestalde, ipuin erakargarria kontatuko dizuete, hainbat protagonista buru: Biolino eta Gitarrilla. Gainera, lehiaketa berezi bat egongo da eta zure laguntza beharrezkoa izango da! DolceClaveKIDS!!ekin ikasiko duzu, abestu eta dantzatu, baina bereziki, ONDO PASAKO DUZU!\nUrtarrila 03 • 16:00 • Ekogunea Hernani-Rekalde z/g (GI-2132 2.km) (Aiete) Kultura +\nUrtarrila 03 • 17:00 • Kontadores Gazte Zentroa (Bidebieta) Haurrak\nHainbat truko eskenatokian; txanpon hegalariak, kartak, musika lagun duten jolasek. Den dena oso bisuala da, umorez, magiaz eta sorpresaz beterik. Ikuskizunak inprobisazioari leku zabala uzten dio, beraz inoiz ezin da jakin nondik nora joko duen magoak, noraino eramango gaituen


Euskaraldia: urriaren 5era arte izena eman ahalko dute entitateek\nEuskara ulertzen duten hiztunen arteko hizkuntza ohiturak aldatzeko ariketa soziala da Euskaraldia eta azaroaren 20tik abenduaren 4ra egingo da.\nHasiera batean irailaren 27an itxiko zen entitateek izena emateko epea, baina egoera berezia izanda, urriaren 5era arte luzatu da epea.\nMuskizen, une honetan 23 entitatek eman dute izena. ZORIONAK!\nEntitateek izena emateko URLa: https://ariguneak.euskaraldia.eus/\nMota guztietako entitateek hartu ahal izango dute parte (erakunde publikoak, gizarte eragileak, enpresak, kooperatibak, kultur eta kirol elkarteak, eta abar), ariguneren bat badute. Ariguneek, edo euskaraz aritzeko guneek, euskaraz hitz egiteko aukera bermatzen dute uneoro, izan entitate barruan edo izan entitateak herritarrekin duen harremanean. Talde hauetako kideek ahobizi eta belarriprest modura jardungo dute Euskaraldiak iraungo duen 15 egunetan, baina ariketa modu kolektiboan gauzatuko dute ariguneetan. Hala, bi motatako ariguneak bereizten ditugu:\nEntitatean herritarrekiko harreman-espazioetan dauden pertsonek osatzen dute kanpo-arigunea, uneoro belarriprest edo ahobizi bat egongo dela bermatzen bada; hau da, herritarrek uneoro euskaraz artatuak izateko bermea badute. Horrelako espazioak izango dira jendaurreko harrera postuak, supermerkatuetako kutxak, telefono bidezko arreten arduradunak, tabernariak edo dendariak, besteak beste.\nHerritarrek izena emateko epea ere irekita dago jadanik.\nHerritarrek izena emateko URLa: https://izenematea.euskaraldia.eus/


Atletismoaren gaineko argazki erakusketa egingo dute Arkupen - Aretxabaleta - Goiena.eus\nAtletismoaren gaineko argazki erakusketa egingo dute Arkupen\nImanol Beloki 2013-11-28 15:24\nAtletismo-zaletasuna islatzen duen erakusketa izango da abendu osoan. Aretxabaletako herritarrak eta atletismoa oso lotuta egon dira beti. Izan ere, kirol hori praktikatu duten pertsona ugari daude herrian. Txapeldun ugari, eta bere garaian sekulako sariak irabazitakoak; Fernando Agilar Aretxabaletako galgoa atleta, esate baterako. Martitzenean 18:00etan prentsaurrekoa eskaini zuten Ramon Erañak, Jose Ramon Intxauspek, Fernando Unanuek eta Amaia Murgiondok, erakusketaren nondik norakoak azaltzeko.\nAretxabaletako Argazki Taldeak, Udalaren eta UDAren kolaborazioaz, Arkupen erakusketa egingo du abendu osoan. Erakusketa 60 argazki ingururekin osatuta egongo da, egunkari zatiekin, atleten sariekin eta beste hainbat objekturekin osatuta.Aretxabaletan hainbat atleta famatu egon dira eta haiek gogoratzeko argazki erakusketa prestatu dute. Abenduaren 3an, martitzenean, hasiko da. Astelehenetik egubakoitzera, 11:00etatik 13:00etara eta 18:00etatik 20:00etara egongo da ikusgai. Zapatuetan goizez bakarrik egongo da aretoa zabalik eta domeketan, berriz, itxita egongo da.\nErakusketaren helburua UDAko korrikalarien historiaren jarraipen kronologikoa egitea da. Hala, Manteka anaiak, Fernando Agilar Aretxabaletako galgoa, Lurdes Izurrategi, Ramon Jausoro, Joseba Larrinaga eta beste hainbat kirolariren argazkiak jarriko dituzte ikusgai. Hori bai, Fernando Agilar izango da erakusketaren ardatz nagusia, baina gainerako atletek ere izango dute euren lekua. Aspaldiko argazkiez gain, gaur egungo argazkiez ere baliatuko dira erakusketa osatzeko eta artxiboa handitzeko. Horretarako, atleta amateurrak diren herritarrei, korrikan ari direneko argazkiak eskatu dizkiete eta erantzuna oso ona izan da. Herritarrek bidalitakoak Behobia-Donostia, Otala Zelaiko krosa, denbora librean korrikan…eta halako argazkiak izan dira, eta haiekin collage bat egingo dute. Horrela, atletismoarekiko zaletasuna eta egindako lana bertan behera ez gelditzeko gaur egungo argazkiekin lana osatu nahi dute. Jose Ramon Intxauspe erakusketaren antolatzaileetako batek hau esan du: "Material gutxirekin hasi ginen, baina lan hau egin izan ez bagenu, argazki hauek desagertu egingo ziren".\nArgazkiak atletismoarekin lotutakoak izango dira: atletak korrikan, sariak jasotzen… baina ez da hori bakarrik izango. Kuriositate asko ere batu dituzte lana egin dutenek. Sari banaketa batean garbigailu bat garaikurrarekin batera jasotzen, kafeontzi antzeko beste produktu bat koparekin batera jasotzen…\nArgazki erakusketa ez da izango omenaldia bakarra. Abenduaren 15ean Aretxabaletako futbol taldeak Beti Gazteren kontrako partidua jokatuko du Aretxabaletako Ibarra futbol zelaian. Bertan, partidua hasi aurretik, Fernando Agilarri, Manteka anaiei, Ramon Jausorori eta Joseba Larrinagari omenaldia egingo diete; haien familiakoak izango dira bertan. Bada, bertan, oroigarri batzuk emango dizkiete atleten familiarrei.\nHemen, erakusketan agertuko diren atleten argazki batzuk:\nFernando Agilar (Aretxabaletako galgoa).


Oinarriak – Egizu elkartea\n– Lehiaketa honetan parte-hartzeak arau hauek eta epaimahaiaren erabakia erabat onartzea dakar.\n– 16 urtetik gorako edonork parte har dezake.\n– Testuak euskaraz idatzita egon behar dira, euskara batuan edo edozein euskalkitan.\n– Testu bakoitza argazkietako batean egongo da oinarrituta, eta egileak adierazi beharko du zein den aukeratu duen argazkia (argazkiaren eta argazkilariaren izenak idatzita).\n– Edozein testu mota onartuko da (prosa, olerkia, bertsoa, haiku-a…).\n– Bi kategoria izango ditu lehiaketak, testuen luzeraren arabera:\nLabur-laburra (160 karaktere gehienez, espazioak barne, eta izenburua aparte)\nLaburra (100 hitz gehienez, izenburua aparte)\n– Parte hartu ahal izateko, datu hauek bidali behar dira: izena eta lehen bi abizenak, adina, herria, telefono-zenbakia eta helbide elektronikoa.\n– Parte hartzaileek lehiaketan emandako datuak benetakoak eta osoak izan beharko dira.\n– Bidalitako datu pertsonalak antolatzaileek baino ez dituzte edukiko, eta haiek bermatuko dute testuen anonimatua epaileen hautatze- eta erabakitze-prozesuan.\n– Testuak jatorrizkoak, argitaragabeak eta aurreko edozein lehiaketatan saritu gabeak izango dira, baita beste inongo lehiaketatan aurkeztu gabeak ere.\n– Parte-hartzaile bakoitzak, gehienez ere, bi testu bidali ahal izango ditu (bi kategoria berean edo testu bana bi kategorietan; bi testuak argazki berarenak izan daitezke).\n– Testuak bidaltzeko modua: sms, whatsapp edo posta elektronikoa\n– Testuak nora bidali: 619 935 541 / argi.hizkiak@gmail.com\n– Antolatzaileek mezu bat bidaliko diote parte-hartzaile bakoitzari, konfirmatzeko testua(k) jaso d(it)u(z)tela.\n– Hau izango da testuak bidaltzeko epea: 2013ko maiatzaren 1etik 2013ko maiatzaren 31ra (biak barne).\n– Epe horretatik kanpo jasotako testuak ez dira onartuko.\n– Epaileak Uribe Kostako bi idazle izango dira eta epaileek ez dute ez egileen izenik ez izengoitirik ezagutuko.\n– Epaileen epaia apelaezina izango da eta 2013ko irailaren 9an ezagutaraziko da.\n– Aurkezturiko idazlanak antolatzaileen esku geratuko dira. Antolatzaileek beren web guneetan edo beste komunikabide edo euskarri batzuetan argitaratu ahal izango dituzte, egilea aipatuta betiere.\n– Kategoria bakoitzean (labur-laburra / laburra) sari orokor bana egongo da, bakoitza 200€-koa.\n– Bestalde, eta aurrekoez gain, argazki bakoitzak kategoria bakoitzeko testu bat izango du irabazle (labur-laburra / laburra) eta saria izango da Uribe Kostan hainbat lekutan eta datatan egingo den erakusketan agertzea.\n– Antolatzaileak harremanetan jarriko dira irabazleekin telefonoz edo posta elektronikoz. Ezinezkoa balitz irabazleekin harremanetan jartzea hiru eguneko epean (epaileen emaitza ematen denetik aurrera), saria zerrendan dagoen bigarrenari emango zaio.\n– Sariak eman gabe gera daitezke, baldin eta, epaimahaiaren irizpidearen arabera, idazlanek behar bezalako merezimendurik ez badute. Era berean, epaimahaiak ahalmena izango du sor litekeen bere eskumeneko edozein arazo erabakitzeko, arazo hori oinarrietan aurreikusia ez bada.


Diseinurako ikerketa - Maraka\nDiseinurako ikerketa zure bezero eta erabiltzaileen bizitza eta esperientziak ezagutzeko tresna estrategikoa da, eta baita proposamen berritzaileak sortzeko nahitaezko inspirazio-iturria ere.\nGure ikerketek bi osagai dituzte: batetik, dokumentu-iturrien ikerketa (desk research) eta bestetik, landa-lana (ikerketa etnografikoa) eta pertsonen parte-hartzea. Dokumentu-iturrien ikerketak ezagutza objektiboak eta informazio kuantitatiboa ematen dizkigu, eta landa-lanak eta pertsonen parte-hartzeak, berriz, benetako pertsonekin harremanetan jartzen gaituzte, eta alderdi kualitatibo osagarria lortzen dugu horrela.\nDokumentu-iturrien ikerketa gauzatzeko internet, argitalpenak, txostenak, bideoak, eskuliburuak, elkarrizketak etab. erabiltzen ditugu.\nLanda-lanerako bezeroekin egoten gara: esaten digutena aktiboki entzuten dugu eta nola jarduten duten aztertzen dugu. Elkarbizitza estu honetan, erabiltzaileen ohiturak, lehentasunak, beharrak eta kezkak ezagutzen ditugu.\nPertsonen parte-hartzeari esker, bezero eta erabiltzaileak hobeto ulertzen dira eta horrela beren nahi eta beharrak asetu ditzakegu. Eta era berean, zerbitzu, produktu eta negozioekiko duten leialtasun eta konpromisoari luzaroago eusteko lagungarria da. Parte hartzea bultzatzeko formatu berritzaileak diseinatzen ditugu proiektu bakoitzaren neurrira eta partaidetza mailaren arabera.\nZerbitzu-diseinuaren (Service Design) eta Diseinu-pentsamenduaren (Design Thinking) arloko tresnak erabiltzen ditugu. Honako tresna hauek, besteak beste: Safariak, Shadowing, Elkarrizketak, Murgiltzeak, Behaketa kontzienteak, Joerak, Taldeko Workshop-ak, Mobile Etnography eta beste jarduera disruptibo batzuk.\nMarakan zurekin batera zehaztuko ditugu gure ikerketak eta elkarrekin erabakiko dugu erabili behar diren tresnak eta azken dokumentuarentzako formatu egokia (Customer Journey Maps, System Maps, Empathy Maps, Stakeholders Map, Pertsonak, ikerketaren digitalizazioa, infografiak, bideo-dokumentala, aurkezpen-hitzaldia edo beste batzuk). Hala, zure erakundean berrikuntza bultzatuko duen baliodun emaitza ziurtatuko dizugu.\nBezero/erabiltzaile berriak identifikatzea\nBehar eta nahi berriak hautematea


Elikagaiak ontzi bakar batean prestatu eta kontserbatzea | Consumer\nOntzi bati esker, elikagaiak ontzi berean prestatu eta gorde daitezke, euskarria aldatu beharrik gabe.\nAurrerapen teknologikoek erakusten dute elikagaien ontzien bilakaera geldiezina dela. Espainiako enpresa batek ontzi-kontzeptu berri bat asmatu du, elikagaiak ontzi berean prestatu eta kontserbatzeko edukiontzi bat, euskarria aldatu beharrik gabe. Jakiak prestatzen dituenarentzat erosotasunaz gain, ontzi berriak elikagaiak manipulatzen, garbitzen eta tresnak erabiltzen aurrezten du, eta, horrez gain, biltegiratzeko lekua optimizatzen du, beharrezkoak ez badira. Haren abantailak, jarraian azalduko ditugunak:\nElikagaien ontziek eginkizun garrantzitsua dute elikagaien segurtasunean eta kalitatean. Elikagaien narriadura progresiboa eta naturala murrizteko gaitasuna dute, eta kanpoko eragile fisiko eta kimikoak babesteko oztopo dira. Ontzi-apustu berri batek ezaugarri teknikoak eta diseinu berria proposatzen ditu, eta, sortzaileen arabera, aurrerapen handia ekarriko du sektorean. Ontzi berria, Zaragozako Aravengo adituek garatua, zaharberritze kolektiborako da, aldakortasun handia duenez sektore horretako lana erraztu nahi baitu.\nSilikona da sekretua ontzien material nagusia. Platinozko silikona zeharrargia erabiltzen da, erresistentzia hobetzen duena eta, altzairu herdoilgaitzarekin batera, elikagaien erresistentzia eta manipulazio hobea lortzen duena. Ontzi berriari esker, 40 °C-ko izozte-tenperaturatik 250 °C-ko labe-tenperaturara igaro daiteke, eta alderantziz. Horrek ez du inolako aldaketarik eragingo ez elikagaian ez ontzian. Formatu berri horrek aldakortasun handia eta erresistentzia handia ditu, eta mikrouhin-labean ere erabil daiteke.\nJakiak prestatu eta kontserbatzeko ontzien abantaila ugari\nOntzi berria esterilizatu egin daiteke, elikagaien segurtasuna hobetzeko\nOntzi berriak ez du hondakinik uzten, ez du orbanik uzten, ez da deformatzen, ez da apurtzen eta ez da zahartzen. Silikonak sukaldeko lana errazten duten abantaila handi horiek guztiak ematen ditu. Aurkikuntza berri horren alde egiten da, eta, gainera, erretzeko, laberatzeko, eskalfatzeko eta lurrunetan prestatzeko balio du. Azken batean, lana errazteko behar den guztia, eta elikagaien kalitatea eta segurtasuna bermatzea. Forma biribildua duenez, ertzak kentzen ditu, beti zikinkeria-gordailu izan baitaitezke, eta garbiketa errazten du. Itsaspenaren kontrako ahalmenak elikagaiak itsastea galarazten du, hala nola zartagin edo eltze hondatuetan edo kalitate txarrekoetan.\nSilikonarekin elikagaiak atera daitezke itsaspen-arazorik gabe, eta, gainera, saltsekin edo likidoekin egindako prestakinetan, likidoak bere osotasunean irristatzen dira, kontsumitzailearen platerera pasatzean gramo bat ere galdu gabe. Tenperatura altuei esker, ontziak esterilizatu egin daitezke, elikagaien segurtasuna hobetzeko, aurrerapen handia egiteko eta arrisku fisiko, kimiko eta biologikoetarako eta patogenoak egoteko. Gainera, elikagaiak esterilizatu ahal izateak saihestu egiten du kutsadura gurutzatua gertatzeko arriskua eta horrek dakartzan arazoak, hala nola elikagaien alergiak eta intolerantziak. Ontzia hainbat tamainatan diseinatu da, merkatuko behar guztietara egokitu ahal izateko.\nGakoa ontzietan, berritu\nOntzien sektorea oso azkar ari da garatzen. Araudi higieniko-sanitarioa zorrotza da eta merkatuan agertzen diren produktu berriek salbuespenik gabe bete behar dute. Ildo horretatik, gero eta produktu gehiago ateratzen dira merkatura elikagaien segurtasuna bermatzeko, hala nola trazabilitate-etiketa iraunkorrak, elikagaien ibilbidea une oro ezagutzeko aukera ematen duen tresna; kolore-identifikatzaileak, kutsadura gurutzatuak saihesteko aukera ematen dutenak; edo ontzi adimendunak, elikagaien egoerari buruzko informazioa ematen dutenak edo haien hondatze-maila ezagutzeko aukera ematen dutenak.\nMaterialen erabilerak ere aurrerapen handiak izan ditu. Lehen hondakin plastikoak elikagaietara migratzearen arazoa susmatzen bazen ere, gaur egun hori desagerrarazteko lan egiten da. PS, PET edo PP bezalako materialek, bicapa eta geruza anitzeko hesi zigilagarriek edo ontzi barruko atmosferak aldatzeko gai diren materialek migraziorik ez egitea errazten dute, eta barruko produktuen bizitza erabilgarria luzatzen dute.\nKONTSUMITZAILEAREN EGINKIZUNA KONTSERBAZIOAN\nElikagaien ontziek elikagaien kalitate eta segurtasun maximoa bermatzen badute ere, kontsumitzaileek ere zeregin garrantzitsua dute horretan laguntzeko. Zenbait jarraibide bete behar dira gero eta seguruagoak diren elikagaiak bermatzeko:\nOntzia ikuskatu erosi aurretik. Ziurtatu ez dagoela kalterik, ez duela kolperik, ez dagoela estalita, hausturarik, oxidaziorik edo hutsaren galerarik gabe.\nEtiketei buruzko informazioa arretaz irakurtzea; adibidez, iraungitze-data edo kontsumo-data lehenetsiak ezinbestekoak dira.\nEdaten diren lata edo botilak modu eraginkorrean garbitu.\nOntziak behar bezala erabili, ez hondatzeko.\nJarraibideetan adierazitakoaren arabera mantendu.\negosketa elikagaiak ontzi silikona


kritiken hemeroteka » Memoriaren lekukotza\n« Literatura gaztea | Ezetz lepoa jarri »\nMentxakaren aitorpena / Ardotxi / Elkar, 2006\nMemoriaren lekukotza Iratxe Retolaza / Berria, 2006-11-05\nMentxakaren aitorpena narrazioan 1971. urteko martxoaren 7tik 21era Mentxakak polizia-etxean egindako hamabost egunak dira kontagai. Izenburuko aitorpena-k ere, narrazioaren abiaburu eta gune nagusi den polizia-etxeko deklarazioari egiten dio erreferentzia, azken batean, poliziaren aurrean aitorturikoen eta aitortu gabekoen arteko solasa baita narrazioaren harietariko bat, korapiloetariko bat. Aitorturikoen eta aitortu gabekoen arteko joan-etorria irudikatzeko, hiru plano erabili dira, eta hartara, hiru narratzaile. Lehenik, atxiloketa eta atxilo-aldiaren berri ematen duen narratzailea dugu, bigarren pertsonan eta orainaldian mintzo dena, eta irakurleari egoeraren larritasuna kutsatzeko-edo, deklarazioen berri modu zuzenagoan eta abiada biziagoan ematen duena. Bigarrenik, lehen pertsonan mintzo den narratzaile batek, Mentxakak, ETA erakundean eginiko ibilbidea du kontagai, atzeraka begira eginiko ibilbidea, eta hartara, distantzia neurtuagoz eta erritmo neurtuagoz egindakoa. Hirugarren plano batean, deklarazioaren transkribapena egiten da, gazteleraz, bere horretan. Hiru plano hauek gurutzatuz narrazioak erritmo biziagoa hartzen du, eta datuen pilaketa soila ekidin.\nEuskal literaturan gero eta ugariagoak dira lekukotza ardatz duten narrazioak. Are gehiago, 90eko hamarkadaren hondarretik goraka egin duen generoa dugu. XX. mendeko azken hamarkada hartan lekukotza batez ere pertsonaren nortasun edota identitatearen alderdi baten berri emateko egiten zen. Hor ditugu, besteak beste, Arantxa Iturberen Ai, ama, eta Iñigo Lamarkaren Gay nauzu. XXI. mendearen hasieran, ordea, lekukotasuna ardatz duten narrazioek beste bide bat hartu dute: identitate edo nortasunaren inguruan mintzatu ordez, mugarri izandako bizipenak izan dituzte hizpide. Hortxe ditugu, besteak beste, Agurtzane Juanenaren Esan gabe neukana, eta Joxe Aranzabalen Medikuak esan dit minbizia dudala. Hauetan guztietan subjektuaren indarra bizirik dago, oraindik ere subjektua da ardatza, gunea, fokua, baina gertakariek ere garrantzia bereganatzen dute. Dena dela, kutsu autobiografikoak eta diskurtso autobiografikoaren moldeek gainez egiten dute narrazio hauetan.\nMentxakaren aitorpena narrazioaren irakurketa abiatu nuenean narratzaileari neurria hartu ezinik ibili nintzen, eta hartara, narrazioaren nolakotasunari ere neurria hartu ezinik. Goikoetxea ezagutzen ez genuenoi, hitzaurrean bertan esaten zaigu “liburu hau benetakoa dela goitik behera” (10. or.), eta hartara, fikziozko narratzailea irudikatzeko zirrikiturik ez zaigu uzten. Baina, Mentxakaren aitorpena narrazioan subjektuak edo narratzaile nagusi horren nortasunak ez du diskurtso autobiografikoetan bezainbesteko pisurik, eta batik bat gertakarien harilkatzea eta gertakarien kontaketak egiten du gainez. Hitzaurreak ere honako hau dio: “Orriotan ETAren historiaren alderdi bat kontatzen da” (13. or.). Eta ez Mentxakaren historiaren alderdi bat. Horregatik, narrazio honetan oroitzapenen diskurtsotik hurbilago dagoen moldea erabili da, eta hartara, ni-arengandik urruntzen den eta distantzia hartzen duen narratzailea erabili da. Mugan den narratzailea; egilea badena, baina, era berean, egilearengandik distantzia pittin bat hartu nahi duena, bikoiztu egiten dena. Azken buruan, narratzailearen (egilearen) fikziozko mugatxo hori, ETAren historiaren alderdi bat kontatzeko eraiki da, eta Mentxakaren nortasunaren kontaketa bigarren mailara igarotzeko. Narrazio honen harilkatzeari begiratuz gero, antza, 60-70eko hamarkadetan ETA erakundearen eta langile-mugimenduaren artean zeuden zubiak azalarazi nahi dira, besteak beste. Narrazio honen lorpenak memoriaren lekukotzan daude, eta ez Mentxakaren edo pertsonaien nortasunaren irudikatzean, garapenean edo bilakaeran, nahiko eskasak direnak. Zenbaitetan pertsonaien sakontasun neurtu honek narrazioaren sinesgarritasuna kolokan jartzen dute, lekukotzaren beraren indarra arinduz.


Senideei laguntza gutxien ematen dien Europako herrialdea da Espainia. | Consumer\nSenideei laguntza gutxien ematen dien Europako herrialdea da Espainia.\nAdierazi du hori dela herrialdeko jaiotza-tasa baxuaren arrazoi nagusietako bat.\nFamilia Politikarako Institutuaren (IPF) azterketa baten arabera, Espainia da familientzako estatuko laguntza gutxien dituen Europako herrialdea. Laguntza-politika falta horrek azaltzen du, neurri handi batean, herrialdearen jaiotza-tasa txikia, iturri bera gehitzen du.\nLanaren arabera, Espainiako familiek Barne Produktu Gordinaren (BPG) %1 baino gutxiago jasotzen dute, Europako batez bestekoaren %2,2tik oso behera. “Familientzako laguntzak, oro har, oso urriak dira, eta baliabide gutxiko familiei bakarrik zuzenduta daude, neurri gehiago eta hobeak eta unibertsalak ezartzen dituen Europako gainerakoarekin kontraesanean”, azaldu du zundaketak.\nEspainiak du Europako jaiotza-indize txikienetako bat. Diru publikoarekin finantzatutako zundaketaren arabera, batez beste 1,32 haur jaio dira emakume bakoitzeko, eta horrek ugalkortasun-taularen azken postuetan kokatzen du gure herrialdea, Italia eta Greziarekin batera.\nEspainiako egoeraren kontraste gisa, Frantziak pizgarriak eskaintzen dizkie guraso berriei, hala nola zergak bi aldiz murriztea seme-alabak zaintzeko gastu batzuetarako. Hala, 30 urteko ugalkortasun-maila handiena lortu du.\nEspainia familia laguntzak


881. Edertasuna ez da zutik mantentzen laborri apurño bat gabe.\n...-Geldi, astapitoak -ulu egin zuen Beaumont laborrituak-. Ez duzue ikusten garbituko nauela urrats bat gehiago egit...\nerruduna erotu eta errugabea laborritu;\n...n dituzte beren zeremonietan lurringaiak. Adimena laborritu eta estasiak eragitearren izaten da, bestalde gauza erraza ...\n... tinkatu baitzituen Rodolpheren aurka, eta hau, laborri molde batean, moztu egin zen. Baina laster azaldu zen berri...\n...nponen bat bilatzen zuen bitartean, begirada laborrituaz so egin zion laborariari, hark berak ere balditurik begirat...\n...goela ikusirik. Are gehiago, geldi-geldirik, laborri tanta batekin, lotsa tanta batekin, atsegina sentitu zuen u...\n...aleki. Hankartean daukat garuna eta ondikoa, hankartean laborri kosmikoa. Inork ez daki nire minaren berri, eta pixa zutik ...\nVictor Jararen itzalean aztarrika. Egilea(k) VELTE, Samara. Berria, Euskal Editorea SM 2012 (1)


UPV/EHUk bere instalazioetara sartzeko neurriak egokitu ditu Gobernuaren Errege Lege Dekretura - UPV/EHU\nMartxoaren 29ko 10/2020 Errege Lege Dekretua argitaratutakoan, Universidad del País Vasco/Euskal Herriko Unibertsitateak erabaki berri bat zabaldu du. Horren arabera, indarrean jarraitzen du bere instalazioetan aurrez aurreko jarduera guztiak eteteak, baina arau berriei egokitu dizkie puntu batzuk.\nHortaz, bakarrik sartu ahal izango dira unibertsitateko instalazioetara, errektoreak martxoaren 16ko Erabakiaren bidez zehaztu zituen funtsezko zerbitzuetako jardueraren bat bete behar duten pertsonak. Salbuespen kasuetan jardungo dute modu presentzialean eta, edonola ere, kasuan kasuko jarduera egiteko beharrezkoa den denboran besterik ez. Horretarako, eskaera egin beharko diote aldez aurretik gerenteari.\nErabaki osoa hemen irakurri ahal da.\nInprimatu UPV/EHUk bere instalazioetara sartzeko neurriak egokitu ditu Gobernuaren Errege Lege Dekretura


Mondragon Assembly-k 100kw-ko eguzki panelak instalatu ditu Aretxabaletan duen egoitzan - Mondragon Assembly\nEuskal kooperatibak %15 energia ekoiztea lortu du bere modulu fotovoltaikoen bitartez\nMondragon Assemblyk proiektu bat jarri du abian kontsumo arduratsuagoa lortzeko eta instalazio iraunkorragoak eta efizienteagoak edukitzeko. Proiektua bi fasetan garatuko da; lehena jada martxan jarri da, 2019ko urte honen hasieran, Mondragon Assemblyk erabaki zuenean Aretxabaletan duen egoitzan bere bezeroek ekoitzitako 380 eguzki panel instalatzea. Ekimen horrekin lortu du eguzki panelen bitartez %15 energia ekoiztea eta, aldi berean, karbono, sufre eta nitrogeno igorpenak murriztea. Egindako inbertsioa, 150.000 euro baino gehiagokoa, eta datozen 8 urteetan amortizatuko dela aurreikusten da, instalatutako eguzki moduluek ekoitzitako energiaren sorrerarekin.\nProiektu anbiziotsu honen bigarren fasea I+Gko proiektu europar baten barruan sartzen da, eta Mondragon Assemblyk Aretxabaletan dituen instalazioen fatxadan BIPVeko (Building Integrated Photovoltaics) 150 m2 instalatzean datza. Gaur egun interes handia dago Europan BIPVaren garapenaz (Building Integrated Photovoltaics), hau da, eraikinen fatxadan modulu fotovoltaikoak erabiltzeaz. Instalazio honekin, zeina 2021aren hasierarako bukatuta egotea espero baita, ekoitzitako energiaren %18-20 sortzea legoke.


Itzulerarik gabeko puntua | EA - Eusko Alkartasuna\nHasiera » Berriak » Itzulerarik gabeko puntua\nItzulerarik gabeko puntua\nArgitaratua honek egina: Prentsa Bulegoa data Urr 28, 2015 honetan: Berriak\nKataluniako independentziara zuzenean doan suziria ziztu bizian doa. Ez dago atzera bueltarik. Badoaz eta atzean utziko du Estatu espainarra, zein oraintxe konturatu den arazo bat daukala Katalunian. Mariano Rajoyk Kataluniari buruz zerbait esatearen beldur zen, bazekielako zerbait esaten zuen momentuan bertan esandakoa errealitate bihurtuko zela: Estatuak arazo bat du Katalunian. Errealitateak, ordea, espaniar Estatuko presidentea zapaldu du. Junts Pel Sík eta CUPek Parlamentuan Katalunia independiente bat lortzeko ebazpen proposamena aurkeztu dute.\nEusko Alkartasunak historikoki defendatu du subiranotasuna eta independentziaren bidean gehiengo sozial eta politikoak behar direla. Junts Pel Sík eta CUPek lortutako akordiako baieztatu egiten du defendatzen dugun bide hori egokia dela, gehiengo batek beldurrari aurre egin diezaiokela bere nahia balioetsiz. Parlementu berriak 18 hilabete ditu aurretik, zeinetan Estatuko estamentuek Katalunia iraindu, mehatxatu eta erasotuko duten, ez bakarrik sare instituzionala, baita gizarte eta enpresa sektorea ere. Baina Kataluniak, orain arte egin bezala, aurre egingo dio egoera horri. Jada, ez dago, Katalunia geldituko duenik.\nEuskal Herritik inbidiaz begiratzen dugu Katalunia, beti onartu dugu. Baina batzuen epelkeriak gizarte katalanak hartutako bideari jarraitzea ostopatzen dio euskal gizarteari. Iñigo Urkullu jeltzaleak Espainiako erregearen aurrean paktua aldarrikatzen duen bitartean, kataluniar independentistek haien desadostasun guztiak alde batera utzi dituzte -eta asko dira- eta elkartu egin dira haien herriari on egiteko. Orain dela urte bete “zapata kaxetan” bozkatu zuten eta, orain, independentzia lortzear daude. Itzulerarik gabeko puntua pasa dute eta ez dute atzera egiteko intentziorik.


Iturriko ura doan jatetxeetan, legez? | Consumer\nIturriko ura doan jatetxeetan, legez?\nBalearretako, Nafarroako eta Andaluziako establezimendu publikoetan, hala nola hoteletan, jatetxeetan eta tabernetan, nahitaez eskaini beharko da edateko ur ontziratu gabearen doako zerbitzua.\nEgilea: Sara Rivas 2018-ko irailak 8\nEl ura gure herrialdeko iturritik edangarria, kalitatezkoa eta segurua da. Beraz, egarria lasaitzeko taberna edo jatetxe batean eskatzea, keinu ekologikoa izateaz gain, ohikoa izan beharko luke. Hala ere, ostalaritzako establezimendu batzuek ez dute iturriko urik eskaintzen. Baina, eta beti eta doan egitera behartuko lukeen legerik balego? Artikulu honetan, zergatik eskaintzen die aukera hori bezeroei? aukera hori ematen duten tokiak eta neurri horrek botilako uraren sektorearentzat izango lituzkeen oihartzunak.\nElikadura osasungarriko piramide baten oinarrian ura hidratazio-iturri gisa . Gure gorputzak likido hori hartu behar du funtzio fisikoak eta kognitiboak egiteko, baita gorputzaren tenperatura erregulatzeko ere. Gainera, froga zientifikoen arabera, ur gehiago hartuz gero, hobeto hidratatzen da zelularen egoera, eta gorputz-pisua murrizten da, eta, ondorioz, populazioaren obesitatea gero eta txikiagoa da. Beraz, nork uko egin diezaioke baso bat ur eskatzeari?\nUra doan ostalaritzako establezimenduetan: enpresaren aukera bat\nMadrilgo ura da Espainiako onena.’ Edo Burgosekoa? Edo Palmetakoa? Batzuek uste dute Donostiakoa dela eta beste batzuek Vigokoa. Ikuspuntu desberdinak dira, baina garrantzitsuena da penintsulan, baita uharteetan ere, ur-kalitate ona dugula iturria irekitzeko keinu hutsarekin. Orduan, zergatik ez dute ostalaritzako establezimendu askok eskaini nahi?\n“Ura zerbitzatzeak, iturrikoa izan arren, kostuak eragiten ditu. Lokalekoak, zerbitzatzen duen pertsonarenak, hornidurakoak…”, dio Madrilgo zentroko ostalariak. Ura, kafearekin batera, errentagarritasun handieneko edarietako bat da taberna eta jatetxeentzat. Botilatxo batek 13 zentimo balio dezake, eta askotan doan ere bai, hornitzaileak zero kostuan eskaintzen baititu, baina kontua kontsumitzaileari iristen zaionean inoiz ez du euro bat baino gutxiago balio.\nHala ere, gero eta establezimendu gehiagok uko egiten diete onura horiei, eta beren borondatez kostuak beren gain hartzea erabakitzen dute; izan ere, pitxarretan eta edalontzietan ura eskaintzeko keinu altruistak aukera ematen die galtzen dutena baino gehiago irabazteko. Baina ekintza horrek laster utz diezaioke boluntario izateari.\nIturriko ura jatetxeetan, legez\nHiru gobernu autonomiko ( Balearrak, Nafarroa eta Andaluzia ) lege batzuk sustatu dituzte, eta horien arabera, establezimendu publikoek, hala nola hotelek, jatetxeek eta tabernek, ontziratu gabeko edateko uraren doako zerbitzua eskaini behar dute. Honen arrastoari jarraitzen diote: Gaztela eta Leon, Paris, Melbourne, Kyoto, New York, Praga, Miami edo Quebec. Eslovenia gainera, eskubide hori bere Konstituzioan sartu zuen iaz. Han, bezeroek ez dute honelako aitzakiarik behar: “traguito bakarra nahi dut”, “pilula bat hartzeko da” edo “haurrarentzat da”. Ura iturriko lehenengoetatik ateratzen da, inolako justifikaziorik gabe.\nBaita Estatu Batuetako basamortu-estatu batzuetan ere: Arizona egarria duen edozein pertsona sar daiteke establezimendu batean eta ura doan eska dezake legez. Ez da harritzekoa, halaber, aguadoreen lanbidea aurkitzea. Horren funtzio bakarra da mahaikideei ez zaiela inoiz urik falta beren ontzietan.\nBotilako ura, negozioa eta kontsumoa gorantz\nGai honi buruzko ahots kritikoak askotarikoak dira. Ostalariez gain, Edari Ontziratuen Enpresen Elkarte Nazionalekoak ere badaude ( ANEABE ). Haren datuek agerian uzten dute espainiarrek gehien kontsumitzen duten alkoholik gabeko edarietatik bizi den sektore baten indarra. 1.000 milioi euroko fakturazioak 4.500 zuzendariri ematen die lana, eta zuzeneko eta eragindako 25.000 enplegu ahalbidetzen ditu. “Zer gertatuko da lanpostu horiekin betebehar hori ezartzen bada? “, elkarteak dioenez.\nEspainia botilaratutako uraren laugarren ekoizlea da, eta bosgarrena kontsumoaren arabera . Nekazaritza eta Arrantza, Elikadura eta Ingurumen Ministerioaren Elikagaien Kontsumo Panelaren arabera (Mapama), edari hori da iaz erosketa-saskian nabarmen handitu zen produktu bakarretako bat. Espainiar bakoitzak, batez beste, 63,4 litro ur hartu zituen botilaratuta urtean; alegia, familiek, guztira, 581,53 milioi euro gastatu zituzten urte batean (2016ko urritik 2017. urteko azarora arte), aurreko urtean baino %4,7 gehiago.\nBezeroei eragiten dien kostutik kanpo, ingurumena ere garrantzitsua da . Behartuta gaudenean plastikozko poltsak ordaintzea zer zentzu du botilaratutako ura edateak ontzi plastikoek ingurumenean duten eraginarekin?, diote kontsumitzaileek. Besteak beste, distantzia luzeko garraioa, CO2 emisioekin edo birziklatze-maila baxuarekin, botilak oso utzita daudelako.\nNoiztik Greenpeace arrazoibide horren alde egiten dute, Espainiako merkatuan egunero saltzen diren 50 milioi edari-ontzietatik 10 milioi urari dagozkiola bermatzen baitute.


Michael Devine - Wikipedia, entziklopedia askea.\nMichael James "Mickey" Devine, irlanderaz Miceál Ó Duibhinn (1954ko maiatzaren 26a, Derry - 1981eko abuztuaren 20a, Maze espetxea) INLAko kide sortzaileetako bat izan zen. 1981eko Irlandako gose greban hil zen 10 errepublikar presoetako bat ere izan zen.\nDerry, 1954ko maiatzaren 26a\nMaze espetxea, 1981eko abuztuaren 20a (27 urte)\nBere ilegorria zela eta "Red Mickey" ("Mickey Gorria") ezizena ere bazuen. Derry hiriko Springtown Camp auzoan jaio zen. 1960an Michaelek sei urte zituela, Devine familia osoa, amona, Margaret arreba eta Patrick eta Elizabeth gurasoak barne, Derry hiriaren erdigunetik iparraldera dagoen Creggan auzora lekualdatu ziren.\n1971ko uzteilaren, britainiarrek hirian Dessie Beattie eta Raymond Cusack zibil armagabeak tiroz hil ondoren, Devine gaztea James Connolly Erepublikar Elkarteko kide egin zen. 1972an Derry hirian jazotako Igande Odoltsuko gertakariek Devinengan eragin handia izan zuten. 1970eko hamarkadaren lehenbiziko urteetan Irlandako Alderdi Labortista eta Sozialista Gazteak erakundeko kide egin zen.\n1975ean INLAko kide sortzailea izan zen. 1976an Irlandako Errepublikako Donegal konderritik muga armekin igarotzean Ipar Irlandan atxilotua izan zen. Ondorioz, 12 urteko espetxealdi zigorra ezarri zitzaion. Espetxean zegoela burusien protestan parte hartu zuen. 1980ko gose greban ere laburki parte hartu zuen, osasunerako kalterik ez izatea lortuz.\n1981eko Irlandako gose grebara batu eta hartan parte hartu zuen errepublikar presoetako bat izan zen. 1981eko ekainaren 22an gose grebari ekin zion. Abuztuaren 20an eta Maze espetxean, 27 urte zituela zendu zen, 60 egunez gose-greban egon ondoren. Gose greba honetan zendu zen hamargarren eta azken errepublikar presoa izan zen.\nAzken aldaketa 1 martxoa 2019(e)an, 02:01(e)tan\nOrriaren azken aldaketa: 1 martxoa 2019, 02:01.


etorkizuna etorkizun: abril 2015\nGoiburu arriskutsu samarra aukeratu dudanik ez du inortxok zalantzan jarriko, hil ezkilak jotzeko, aurrenik, gorpua eduki behar baitugu, hots, norbait bizidunen artetik betiko joan deneko egiaztapena eman behar da. Eta hori, noski, ez da oraindik gure mamu ulertezinaren kasuan gertatu, baina badirudi - bidaltzen diren eta iristen zaizkigun seinaleen arabera- AHT larri zauritua dagoela.\nTren horren kariaz, Euskal Herriko ingurunea garapen eroaren arrastoak pairatu ondoren - itsua ez da bakarrik ikusten ez duena, ikusi nahi ez duena ere baizik- zirkulu politiko "erantzule" batzuetatik "etorkizuneko belaunaldientzako hipoteka gaindiezina"z mintzatzen zaigu. Arranopola! Ez dago gaizki.\nAHTren premia euskal gizarteak inoiz aldarrikatu ez zuenean - areago, sektore gehienetan kontra egon ginenean- aurrerantzeko ihes ekonomiko zentzugabetik, haren zergatikako eta zertarakoa inortxok erakutsi ez zigun egitasmo faraonikoa inposatu zitzaigun. Orain, berriz, gehiegizko gastutzat hartzen ari dira abiadura gero eta motelagoa eramango bide lukeen proiektua. Inoiz ez da berandu, baina...\nDagoeneko, hipoteka sinatu egin da eta etorkizuneko belaunaldiek jasan egingo dute, kasurik hoberenean inoiz gauzatuko ez den trena bultzatu dutenen interes interesatu ala inozo sinplearen ondorioa. Eta etorriko diren belaunaldi horiek oraingoaren zentzugabetasunaz mintzatuko dira.\nAHTri buruz gehiago:\nPublicado por Josemari Velez de Mendizabal en 5:08 1 comentario:\nEtiquetas: AHT, hil ezkilak\nInork uste al du azken atxiloketak adierazten duela espainiar justizia bere betebeharrarekin konplitzen ari dena? Espainiako gobernutik eta bere sokako medio batzuetatik lapurra komisaldegiratzearen ostean azaldu zaigunaren arabera, justizia denentzat berdina dela frogatu da. Tontotzat hartzen gaituzte.\nRato Connection dei genezakeenarekin ez da ezer egiaztatu espainiar justiziaren ontasunaz; hori bai, txorizo batzuk inguratuta senti daitezen balio izan du operazio polizialak, epaile eta fiskalaren onespenarekin gauzatua. Justizia operazioaren muturra zein lapikotan egosi den ezagutuko balitz arrastotxoren bat eduki genezake justiziaren helmenari buruz. Baina Raxoyren ezkutuko hautes-plangintza makiavelikoa non amaitzen den jakiterik ez denez gero, auskalo zein inguru teatralean eszenifikatzen ari den oraingo pieza tragiko-dramatikoa.\nEskularru zuriko zenbait lapurtzar inguruari kezka pittin batekin begiratzen ari zaizkiola egia izan daiteke, batez ere euren harrokeria kirasdunean zaurituta sentitzen direlako, ukiezinezko nolakotasun magikoa bat-batean erori zaienez gero. Baina lehen bezain lapur galantak izaten segituko dute - berezko izaeran baitoa karakteristika hori, DNAko xehetasunen baten antzera- eta etxean lasai asko geratuko zaizkigu, ostutakoa itzuli gabe eta ziega saihestua.\nRato - bere estiloko aurreko (eta oraindik aterako diren) gaizkile guztiak bezalatsu- ongarritu dituen sistema politiko eta sozial itsu eta gormutuaren ondorioa da. Horregatik, justiziak bere betekizunarekin konpli dezan hankaz gora jarri beharko litzateke sistema hori sostengatu duen eskema, esfera politiko eta judiziala bestelakotuz. Hau da, Raxoy-Gonzalez-Aznar-Sanchez eta estilo bertsuko piztien egitura zeharo erauzi behar da gure artetik, gizartea berpiztuko bada. Osterantzean Rato eta enparauek euren autokonplazientziatik begiratuko digute, iseka eginez\nPublicado por Josemari Velez de Mendizabal en 5:13 No hay comentarios:\nEtiquetas: Aznar, DNA, Raxoy, Rodrigo Rato\nIragan urtarrilean berrogeita hamasei urte bete ziren iraultzaileak nagusitu zirela Kuban eta Batista txotxongilo-diktadoreak ospa egin zuenetik. 1959 urruti hartatik bi belaunaldi luze eman dira eta gizarte kubatarra herren ibili da, estatubatuar gobernuak - europar laguntzarekin- ezarritako blokeo ekonomikoa dela eta.\nMende erdiz irudimenari etengabe eragiten bizi izan dira uharteko lagunak, gabeziaren kariaz euren gobernu desberdinen plangintza ekonomikoek arrakasta baino porrot gehiago jaso baitute. Eta horrek bere efektu logikoa izan du hiritarrengan, batez ere itxaropenari bere biziko indarrez eusteko kubatarren ahalmenean.\nOrain inflexio puntu baten aurrean geundeke. Obamak eta Raulek bostekoa eman diote elkarri eta iragarpenetarako atea ireki dute. Zer ekarriko digu horrek? Zaila da ezer aurreratzea, baina bi agintarien azalpenei bagagozkie esan liteke kubatarrak eta baita estatubatuarrak ere irabazle aterako direla, garbi baitago orain arteko katramilarekin biak galtzaile suertatu direla.\nKubatarrek ikasgai ederra eman diote munduari azken berrogeita hamasei urteotan. Orain, euren duintasunezko zutabetik iparreko auzokoari eskua luzatuz, bi norabidetako jario aberasgarriari eman liezaiokete paso. Erne, tinko eta aurrera.\nArgazkiak: International Press\nPublicado por Josemari Velez de Mendizabal en 6:21 No hay comentarios:\nEtiquetas: 1959, Barack Obama, Kuba, Raul Castro\nPublicado por Josemari Velez de Mendizabal en 6:41 1 comentario:


Bilatzaile berria du Baleike.eus-ek - Baleike.eus\nBilatzaile berria du Baleike.eus-ek\nBaleike 2018-02-19 18:24\nBaleike.eus webguneko bilatzailea guztiz eraberritu da, erabiltzaileei eskaintzen zaien zerbitzua hobetzeko. Bilaketa zehatzak egiteko aukera eskaintzen da eta, webgunetik irten gabe, Tokikomeko plataforma erabiltzen duten 16 webguneetan egin daiteke bilaketa. Webgunean, goiko menuaren eskuinealdean, aurkituko duzue bilatzailea, luparen irudian klik eginda.\nGoogle-eko bilatzailetik Elhuyarrek garatutako zerbitzurako aldaketa egin da. Google-eko bilatzailearen azkenengo bertsioek publizitatea txertatzeaz gain, euskarazko bilaketekin hainbat arazo ematen zituela atzeman zen Tokikom osatzen dugun komunikabideetan. Hori dela eta, euskarazko bilatzaile baten aldeko apustua egin da.\nOrain bilaketa sinplea edo bilaketa zehatzak egiteko aukera eskaintzen da: deklinazioak erabili daitezke; datak aukeratu; hitz gakoa albisteko zein partetan bilatu nahi den definitu; zein motatako albistea ikuskatu nahi den zehaztu -argazki galeria, bideoa, hitzordua...- edota emaitzak zein hurrenkeretan ikusi nahi diren hautatu.\nBilatzaile berri hau TOKIKOM Plataforma erabiltzen duten komunikabide guztietan aurkituko da aurrerantzean. Gainera, Baleike.eus-etik irten gabe, Plataforma hori erabiltzen duten beste 15 webguneetan ere egin daitezke bilaketak. Horretarako bilaketa zehatza egiteko aukera hautatu eta Webguneak atalean zerrendako beste komunikabideetako bat (edo guztiak) hautatu beharko da.


Albisteak eta eguneratzeak Transferentzia zerbitzua Basilea - Zurich\nAireportuko transferentzia Basilea\nAireportuko transferentzia Zurich\nLimosin zerbitzua Basilea\nLimosin zerbitzua WEF Davos\nLimosina Art Basel Zerbitzua\nTaxi Basel aireportua\nCar-service WEF Davos\nBasilea Aireportuko transferentzia\nHiriko bidaiak eta bisitaldiak transferentzia zerbitzua Basel-ekin\n06 Apirila 0\nAireportuko anezka, Basel, aireportua garraioa, Limousine Zerbitzua, hiri-jauziak\nEz bakarrik gure batetik enpresa bezeroei - familientzat eta gora eskaintzen ditugu talde Jende 7 egonaldi eroso baten aukera gure sedans klasikoak dotore batean. Batez ere udako hilabeteetan Basel ezagutzeko eta inguruko Suitza, Frantzia eta Alemaniako hiri nahi duten turista asko erakartzen ditu. Dela gure kokapena bikainak, egin dezakegun hiria tour bat ahalik eta eroso. Gure enpresa-bezeroen asko gustatzen aukera erabili enpresa konbinatu sektore pribatuarekin eta utzi gure txofer eskolta kanpoan kontua estres eta jendetza publikoetatik herrian zehar eta\nBASELWORLD 2018 - Bidaia eroso transferentzia zerbitzua Baselekin\n16 Martxoa 0\nAireportuko anezka, Basel, Baselworld, Transferentzia zerbitzua\nUrtero, udaberrian, Basel-ek aste bat daramatza Baselword-erako erlojuak eta bitxiak aurkezten dituzten 1,800 konpainiek baino gehiagok. Azoka garrantzitsu honen antolatzaileek ez dute salaketarik egin. 100,000 saltzaileen eta saltzaileen ordezkariek baino gehiagok Bilboko eta Bitxigintzako Munduko Azokara joango dira. 22 martxoan, 2018 azokaren ateak bisitarientzat irekiko dira. Zure kontrolatzaile pertsonala BASELWORD - Transferentzia Zerbitzua Basilea. Gure EuroAirport Basilea erakusketaren arrazoi gutxi batzuk besterik ez dago. Baina, zalantzarik gabe, beste asko bezala\nBasel, aireportua garraioa, Limousine Zerbitzua\nBASELWORLD 2018 - Basileako Transferentzia Zerbitzura bidaiatzeko egokia\nAireportuko anezka, Baselworld, Aireportuko transferentzia, Merkataritza bidezko transferentzia, Transferentzia zerbitzua\nUdaberri oro, Basel-ek 1800 konpainiek baino gehiagok hornitzen dute beren erlojua eta bitxiak sortzea Baselword-n. Ez da beharrezkoa merkataritzako azokako bisitari kopuruari uko egitea, urtero bezala, 2017 txikizkarien eta saltzaileen ordezkariak World Watch eta Jewelery Show-en irudikatzeko espero baita. 100.000 martxoko 22 azokan irekiko diren ateak irekiko dira bisitariak. BASELWORD-en modu egokian bidaiatzea - Transferentzia zerbitzua Basilea Gure EuroAirport Basel-ek erakusketako gunetik gutxira minutu gutxiren buruan dago. Baina zalantzarik gabe nahi duzu - beste negozio bidaiarik asko bezala - fabrikatzailearen ikuskizuna\n360 ° Basel-eko bezero hoteletarako transferentzia zerbitzua\n09 Martxoa 0\nzerbitzua oso berezi bat duzu gure Basel hiri ederrean ere gonbidatu gisa eskainiko dugu. zerbitzu osoa eskaintzen dugu, zure egonaldia Basilean zehar zer axola dezakezu arreta - Basel alde zaharrean bisitak ala, Kunstmuseeum edo zure enpresa-bilera bisita batean. Transferentzia zerbitzua zuzenean aireportura atea edo hotel batetik une Basel iritsiko aireportura edo tren geltokian, kanpoan hartzen dugu bidaiatzen estresa. iritsiera terminalean zain dugu eta arintzeko duzu zure bidaia ondoren, laguntzeko zure ekipajea eman gure limousine gogokoena dugu. Hemendik eskolara joaten gara\nAireportuko Shuttlea Zurich eta Basilea\n23 Urtarrila 0\nBasel, aireportua garraioa, Limousine Zerbitzua, Zuerich\nSegurtasunez eta garaiz iritsi - zure premium transferentzia zerbitzuarekin enpresa edo zure hegaldia lehiatu nahi dituzun eta ikusi leuna prozesu bat bidaiatzeko aukera aurretik aireportuan fidagarria anezka batekin nahi? Gure gidaria jasoko gure kalitate handiko, ondo mantendu Alemaniako etxetik sedans bat, bulego edo aireportuaren atean. Jakina, ekipajea lagundu ahal izango dugu. Beharko zure hegazkina atzerapen batzuekin lurrak, zuk, noski, ez behera, baina iritsi zain utzi dugu. Lasaia eta erosoa zure helmugara iritsiko gure bidaiari askok erabiltzen aireportuko garraio Zurich aireportua eta euroaren arteko zerbitzuan\nCopyright © 2018 , Emandakoak WordPress, Gaia: zabalak ThemeGrill.


Zer egiten duzue Resumen Latinoamericano aldizkarian?\nLatinoamerikako borroka prozesuak jarraitzen ditugu, erresistentziak, salaketak… Argentinan da edizio nagusia baina Brasilen, Venezuelan, Perun eta Kuban ere argitaratzen da, tokian tokiko aldaerekin. Eztabaidarako tresna da, borrokarako, oso garai zaila delako hau. Latinoamerikan, eskuin muturra aurrera ari da bere aurpegirik krudelenarekin. Egia esan, egun, mundu osoaz ari den albiste agentzia da gurea.\nNola sortu zen Kubako emakumeei buruzko dokumentala egiteko ideia?\nKrisialdian ezagutu nuen Kuba, 1993an. Iraultzaren zalea nintzen aurretik, baina asko hunkitu ninduen hango emakumeen borrokak garai latz hartan. Eskasiari nola egiten zioten aurre. Kubako emakumeen jarraipena egiten hasi nintzen orduan, hango feminista bikain baten bidez. Isabel Moya zen bera eta aurtengo martxoan zendu zen, baina dokumentalean ere ageri da, zorionez. Gutxi ezagutzen da Kubako iraultza feminismoaren ikuspuntutik, ikuspegi orokorra dago, gizonezkoena, baina Vilma Espín, Celia Sánchez eta Haydée Santamaría ez dira hain ezagunak Kubatik kanpo, ezta iraultzaren lorpen feministak ere. Errealitate hau ezagutzera emateko pentsatu nuen dokumentala egitea.\nZer eman die iraultzak Kubako emakumeei? Dokumentaleko galdera da.\nBai, eta erantzuna argia eta erabatekoa da, elkarrizketatu guztiek zein kalean ausaz aurkitutakoek eman didate: “Iraultzak dena eman digu. Zer ginatekeen iraultzagatik ez balitz”. Hezkuntza, alfabetizazioa, ikasketak, lan egiteko aukerak, berdintasuna, duintasuna, kultura, kirola...\nFamilia giroan, hala ere, matxismo handia dago oraindik.\nBai, eta hori etxe barnekoa dela argitu behar da. Parlamentuan %49 dira jada emakumeak, unibertsitatean eta zientzian %60 dira, baina kulturari, sinboloei eta familia rolei dagokienez zailago dute aldaketa.\nIraultzaren hastapenetik hona ere bilakaera handia egon da.\nHomosexualitatearen ikusgarritasuna asko landu da, esaterako, Mariela Castrok zuzentzen duen Sexu Heziketa Zentro Nazionalak lan handia egin du azken 30 urteotan LGTB kolektiboaren onarpenerako. Ez ninduke harrituko orain eztabaidatzen ari diren konstituzio proiektuan sexu bereko ezkontzak onartuko balira, gizartea prestatuta baitago hori ulertzeko.\nArgentinan, aldiz, guztiz bestelako egoera duzue, abortua debekatu dute.\nSenatua dinosauroz beteta dago, emakumezko senatari eskuindar horiek… Jendea oso haserre dago Elizarekin, fetuak salbatzeaz obsesionatuta daude eta nahiago dute abortu klandestinoetan neskak hiltzen jarraitzea. Zapi laranja ezaugarri duen apostasia mugimendua sortu da.\nArgentina-Kuba lotura handia dago, Guevaraz harago.\nChek Argentinako iraultzaileen belaunaldiak markatu ditu, lotura historikoa sortu zuen. 2006an Fidel Chavezekin Argentinara bisitan joan zelarik, 50.000 lagun hurbildu ziren unibertsitatera bera ikustera. Lotura horren erakusgarri, behin, Santiagon nengoela, parke batean emakume talde bat topatu nuen. Agurtu eta, Argentinatik nentorrela entzunda, txartel bat eman zidaten Maiatzeko Amei helarazteko esanez. Eraman nien mezua eta haiek mezua grabatu zuten Kubakoei bueltan emateko.\nNolakoa da Argentinako egoera?\nGobernurik gabeko herrialdea da, eskuin muturreko gobernua dago baina Nazioarteko Diru Funtsak agintzen digu. Oso egoera larria dago, Greziarena gogora ekartzen dit. Hasi dira krudeltasun handiz ministerioak desagertzen, irakaskuntza, ospitaleak...\nArgentinarrek nola erreakzionatu dute?\nHedabide hegemonikoak lan handia egin du jendea loguratzeko, zentzuna galarazteko, horregatik bozkatu dute eskuin muturreko gobernu hau. Sektore borrokalariak oso apalduta daude baina horiek batzeko beharra dugu, kubatarrek egin zuten moduan. Hori da zailena eta hori da Kubak eman digun lezioa, batasunarena.\nEzkerreko gobernuen garaia igaro da neurri handian. Zein da Resumen Latinoamericano-ren talaiatik egiten duzuen balantze kritikoa?\nGobernu aurrerakoi batzuk izan dira, Chavezek aitzinatuta, baina horiek ez dituzte euren politikak behar bezala erradikalizatu eta mapatik ezabatuak izan dira. Uruguairen kasuan, Frente Amplio eskumarantz lerratu da, multinazionalekin hitzarmenak egin dituzte eta hezkuntza publikoa hondatu dute, Nikaraguan ere berdin egin dute. Hiru borroka iraultzaile indartsu gelditzen zaizkigu: Kuba, Venezuela eta Bolivia. Brasilen Lula kendu dute, hauteskundetara aurkeztu ez dadin. Egoera larria da, kapitalismoak hil egiten duelako, herriak suntsitzen ditu eta behar duen guztia egiten du baliabideak lortzeko.\nKanal hauetan artxibatua: Dokumentala | Kuba


Artaleku eta Azken Portu kiroldegiek iraileko ikastaroen eskaintzaren berri eman dute – Irunero\nIrungo Udaleko Kirol Arloak jakinarazi duenez, Azken Portu eta Artaleku kiroldegiek udako ikastaroen eskaintza berri bat egin dute, egungo egoerara egokituta: uztaileko eta abuztuko programaren ondotik, irailerako jarduera berriak iragarri dituzte aste honetan.\nOraingoz, aretoko ikastaroetan bakarrik eman daiteke izena, baina, datozen egunetan, igerilekuko jardueretan inskribatzeko aukera egongo da. Gainera, irailean berrikuntza bat izango da: bi kiroldegietan egin ahalko dira igerilekuko jarduerak. Orain arte, ezinezkoa zen eskaintza batera egitea, igerilekuak hamabost egunez ixten zirelako irailean mantentze lanak egiteko, baina, aurten, konfinamenduak iraun zuen bitartean egin ziren lanok.\nEgungo egoera ikusita, neurri bereziak hartuko dira: jende kopurua mugatzeko neurriak eta kiroldegia eta materiala garbitzeko beharrezkoa den denbora dela-eta, eskolak 15 minutu laburragoak izango dira.\nAretoko ikastaroen iraileko programak 92 ikastaro hartzen ditu barnean (48 Artalekun eta 44 Azken Portun), eta 1.343 toki eskaintzen ditu (696 Artalekun eta 647 Azken Portun). Kiroldegietako ordezkarien arabera, udakoak baino handiagoak dira kopuruak, neguko eskaintzarenaren antzekoak, ikastaro eta toki gehiago izaten baitira orduan. Programak egiten dituen proposamenak ere, ariketa motak, ez dira oso desberdinak: badira zumba, tonifikazio, aerobic, pilates, wellness, cycling, yoga… ikastaroak; bizkarra osasuntsu mantentzekoak; etab.\nBeste urte batzuetan garai honetan ez bezala, ez da izango aurretiaz izena emateko eperik, eta ez da hartu beharko hitzordurik: izena emateko fasea zuzenean hasiko da, abuztuaren 20an abonatuentzat eta, tokirik badago betiere, 21ean abonatu ez direnentzat. Irun Txartela erabiliz eman beharko da izena, www.irun.org/sac webgunean, eta izena emateko ordenaren arabera banatuko dira tokiak.\nJoan den ekainaren 8an ireki ziren kiroldegiak, instalazioak erabiltzeko muga batzuk ezarrita: Artalekuko eta Azken Portuko fisioterapia zerbitzuak eta gimnasioak erabilgarri daude, baita bi instalazioetako igerilekuak ere, gorputzeko tratamenduetarako guneak (sauna, spa, etab.) izan ezik; jende kopurua mugatu da; hitzordua hartu behar da; eta segurtasun eta higiene neurriak bete behar dira (maskara, distantziak, eskuen garbiketa…). www.irun.org/irunkirol webgunean ikus daitezke neurriok.\nPosted in BerriakTagged Artaleku, Azken Portu, Ikastaroak, Iraila, irun, irunero, kirola, Kiroldegiak


Graduak eta gradu bikoitzak | Salud | Deusto\nOsasun Zientzien FakultateaGraduak eta gradu bikoitzak\nIkas ezazu Osasun Zientzien Fakultatean\nDeustun osasuna faktore biologiko, fisiko, psikologiko eta sozialen konbinazio gisa ulertzen dugu.\nOsasuna hazkundeari eta garapenari lotutako arlo gisa interesatzen zaizu, eta ez hainbeste patologiaren edo gaixotasunaren kontzeptuari lotuta? Pertsona guztiok ¿ dugula uste duzu, gure bizitzako une guztietan? Profesional gisa prestatu nahi zenuke, pertsonok gure osasunaren ardura izan dezagun? Arlo horretako metodologiarik puntakoen eta berritzaileenetan prestatu nahi duzu?\nOsasuna interesatzen zaizu?\nGaur egun unibertsitateko 4 gradu eta gradu bikoitz bat ditugu.\nErizaintzako Gradua Bilbon eta Donostian eskainiko da eta, gaur egun, gizartearen osasun eskaerari erantzuten dio. Osasuna sustatzera bideratutako ikasketak eskaintzen ditu eta arriskurik handieneko populazioa identifikatzen du.\nGraduak osasun arloko eguneroko bizimodua hobetzeko, pertsonen osasuna zaintzeko, berreskuratzeko eta sustatzeko bokazioa dutenak modu berritzaile eta eraginkorrean prestatzen ditu.\nDeustuko Unibertsitateko Medikuntzako Gradua proiektu sendo aitortua eta fidagarria da, behar-beharrezkoa eta berritzailea izateaz gain. Pertsona ardatz hartzen duen Medikuntzara bideratuta dago.\nGiza portaera eta burua jorratuko dituzu. Ulertzen, aztertzen, azaltzen eta haietan esku hartzen ikasiko duzu pertsonen bizi kalitatea hobetzeko eta ongizatea sustatzeko.\nFisioterapiako eta Jarduera Fisikoaren eta Kirolaren Zientzietako Gradu Bikoitza 5 urtetan lortuko duzu eta lanbide bakoitzeko gaitasunak, eta arlo askotako asistentzia emateko aukerak zabalduko zaizkizu. Hartara, lan aukerak nabarmen gehituko zaizkizu.\nFisioterapiako Graduko koordinatzailea\nAriketa praktikoak dituzten irakasgaiak izugarri gustatu zitzaizkidan; ikuspuntuak eztabaidatu eta trukatu zitezkeen.\nMedikuntzako Gradua Deustuko Unibertsitatearen apustu sendoa, beharrezkoa eta berritzailea da.\nFisioterapia + Jarduera Fisikoaren eta Kirolaren Zientzietako Gradu Bikoitzak bi rol profesional batzen eta integratzen ditu. Horrek nabarmen zabaltzen ditu lan irteerak.


Copylefta eta anonimotasuna #M15-eko kanpaldietan eta Bilduren aldeko eserialdian | Boligrafo gorria\nHasiera » Artea » Copylefta eta anonimotasuna #M15-eko kanpaldietan eta Bilduren aldeko eserialdian\nBilboko Areatza Tahrir plaza bihurtzeaz hitz egin zen Bilduren aldeko eserialdiaren aurretik (arg.: Lander Arbelaitz)\nBenetan, nik kultura-gai arrunt bati buruz jardun nahi nuen. Saiatu ere, saiatu nintzen, baina ezin kontzentratu kalea erakusten didan leihotik sartzen zen burrunbarekin. Iluntzean soinua baretuko zela espero nuen, baina keba, arratsaldekoa bezain zaratatsua ez izan arren, jendea bazebilen ibili, eta nik entzun egiten nuen, entzun. Azkenerako, erretiratu erretxin baten rola jokatzea beste erremediorik ez neukala ikusita, plazara irten nuen, txapinak eta pijama uniforme, gazte asaldatu koadrila horri isilxeago ibiltzeko eskatzera, bizilagunok lo egin nahi genuela, lo; are, ohera sartu aurretik lan ere egin nahi genuela, lan. Nolakoa izan ote zen nire harridura, jabetu nintzenean plazan kanpaldia antolatu zuten horiek ez zutela aintzat hartzen, ezin zutela aintzat hartu, ez bata, ez bestea; ez zeudela lotarako, esnatu berri zirelako urte asko, gehiegi iraun duen siestaren ondoren; eta lanerako ere ezetz, ez zeudela, ez nahi ez zutelako, inork lanik ematen ez zielako baizik.\nBerehala konturatu nintzen ezingo nuela bukatu aste honetarako idatzi asmo nuen Roberto Mattari buruzko artikulua. Eta giroa ikusita, egia esan, zalantza ere egin nuen, neroni gogoz ote nengoen Infraerrealismoaz idazten hasteko, edo Mattak André Bretonekin izandako liskarraz, edo Roberto Bolañok eta Mario Santiago Papasquiarok zenbait hamarkada beranduago eduki zuten grinaz, Mattak sortutako korrontea berreskuratzeko. Utikan: zerbait martxan zegoen kanpin-denda horien artean eta horretaz hitz egiteko beharra sentitzen nuen, nahiz eta ez izan zehazki “kultura” deitzen diogun esparru horretako gaia, hemen normalean kulturaren definizio itxia erabiltzen baitugu, hitza arteekin bakarrik lotzen duena. Hau idazteko ordea, pixka bat estupendo jarrita, Gizarte Antropologiaren definizioari heldu nion: “dena kultura da”, baita manifestazioak eta batzarrak ere; eta gainera, zeharbistan begiratuta, zer da mobilizazio oro, performance handi bat egiten saiatzea ez bada?\nAlde horretatik erreparatuta beraz, badaude nire ustez azken asteko kanpaldi hauetan, eta maiatz hasieran Bilduren legeztatzea eskatzeko eserialdian, zenbait aspektu kultural berritzaile. Lehena, “Copyleft mobilizazio” gisa ulertu behar ditugula. Bai maiatzaren 5ean Bilboko Areatzan, bai egunotako protesta-kanpinetan, herritarrak kopiatzeko, itsasteko eta moldatzeko askatasuna praktikatzen ari dira. Diferentzia, ohiko produktu kulturalen kopiaren ordez, iraultza-eredu bat dela oraingoan libreki zirkulatzen ari dena. Egiptoko Tahrir plaza hartu eta Control+C, Control+V egiten saiatzea da, gero testu sozial hori tokian tokiko errealitatera egokitzeko libertatez.\n"Zure bankua, eta geroz eta jende gehiagorena" dio Donostiako kanpaldian eskegitako afixak\nAzpimarratzeko beste puntu bat: sorkuntza eta ekintza, artea eta aldarria, eskutik doazela, aldi berean gertatzen ari direla. Bada horren adibide bat, aste honetan Donostiako kanpalditik hartutakoa, eta diziplina artistiko batean sailkatzea kostatzen zaidana. Kaleko banku baten ondoan zintzilikatutako kartoizko kartel bat zen, gaztelaniaz idatzia, banketxe ezagun baten iragarkiko hitzak hartu eta berrinterpretaziorako uzten duen tartea baliatuz, zera zioena: “Tu banco, y cada día el de más gente” (irakur bedi Matias Pratsen ahotsez). Hori literatura da? Instalazio artistikoa? Norbaitek fotoa atera eta sarean zabaldu duenez, argazkilaritzako lan gisa sailkatu beharko genuke? Beharbada denak dira batera, eta aldi berean horietako bakar bat ere ez; edo ez behintzat normalean erabiltzen ditugun parametroen arabera, izan ere, ohiko betaurrekoekin erreparatuz gero, literatura liburuetan dago eta arte-instalazioak edo argazkiak, museoetan.\nBaina noski, industria kulturalaren irizpideen arabera, artelanek egileak ere badituzte, ekoizten duten obra bakoitza euren izen-abizenekin dekoratzeko; aldiz, ikusten ari garen espresio hauetan anonimotasuna da nagusi. Areatzan eserita geundela, Auzitegi Konstituzionalak epaia eman bitartean, “V de Bildu” izeneko kolektibo baten zenbait bideo ikusi ahal izan genituen, V for Vendetta filmeko irudiekin erremix ironiko bezain subertsiboak osatuz. Ia hilabete pasa da, eta oraindik ez dakit nortzuk diren egileak. “V de Bildu-koak” dira, eta kito. Ez dago gehiagoren beharrik, denok izena dugun arren bigarren mailako kontua bihurtzen baita kaleak hartzea erabakitzen dugun momentutik aurrera.\nDena den, sortzeko gaitasun hori aho biko labana ere bihur daitekeela iruditzen zait, jaio den testuingurutik bananduz gero. Gaur, hamaiketako kafesne bat hartu bitartean, 68ko maiatzaz akordatu da solaskide nuen gizona eta gero, erredakziora bueltan, mugimendu hartaz egin den errebisionismo ariketa ezin nuen burutik kendu, urteen eta bonbardaketa mediatikoaren bidez erabat desitxuratu baitu 9 milioi lagunek bultzatutako greba gorria. “Izan gaitezen errealistak, eska dezagun ezinezkoa” moduko esloganak edo, orain bezala, ekintza eta artearen aldiberekotasunetik sortutako afixak; besterik ez da geratzen ari memoria kolektiboan; izan zitekeen iraultza baten dimentsio kulturala. Atzean inolako mugimendurik ez badago, ordea, imajinazioz eta sormenez beteriko pieza horiek ez dira beste produktu bat besterik.\nHorregatik, eta honetatik guztitik zer etorriko den jakitea oraindik igarle-lana egitea bada ere, komeni da gauza bat oso argi edukitzea: egin daitekeen artelanik iraultzaileena, edukiz beteriko iraultza bera dela.\nHedoi Etxarte | 2011 maiatza 24 at 15:43\nDentistareneko musika hori insoporteibola da! Beste inon irakurri dut Santiago Alba Ricoren bideotik ere musika kentzearena. Nik ere nahiago, hitza soil.


%9 hazi da Bilbora joateko Euskotren erabili duten bidaiarien kopurua Aste Nagusian. Deia, Noticias de Bizkaia\niazko datuekin alderatuta\n%9 hazi da Bilbora joateko Euskotren erabili duten bidaiarien kopurua Aste Nagusian\nEuskotrenek jakitera eman duenez, 275.000 pertsonak Euskotreneko trenak erabili dituzte jaietan Bilboko hiriburura joateko, iaz baino %9 gehiago;era berean, tranbiak ere erregistratutako bidaiak %4,1 gehitu ditu\nEP - Lunes, 27 de Agosto de 2018 - Actualizado a las 18:02h.\nBILBO. "Ama Zuriko eta Donostiako Aste Nagusiko jaietan jazo den bezala, Euskotrenek Bilboko Aste Nagusian balioztatzeetan gehikuntza nabarmena izan du", adierazi dute Euskotreneko iturriek.Hain zuzen ere, trenetan 274.000 bidaia baino gehiago egon dira, eta horrek esan nahi du joan zen urtetik hona %9 gehitu egin dela, pasa den urtea izan baitzen 3. Linean zerbitzua eskaini zen lehenengo aldia.\nHala, bidaiarien igoerarik handiena Txorierriko eta Bilboko linearen artean egon da, hain zuzen ere %19.Gainerako lineetan ere hazkundeak egon dira, Euskotrenen esanetan. Linea orokorrean (Bilbo-Amara) bidaiarien kopurua %10 igo da eta Urdaibaiko adarretik iritsi diren erabiltzaileak %2 igo dira. Era berean, bidaiak 3. Linea barruan %8 igo dira. Jende gehien egon zen eguna abuztuaren 25a (larunbata) izan zen, guztira 41.999 bidaiekin. 19.00ak eta 1.00ak bitartean bidaia horien gehiengoa erregistratu zen.Bestalde, Bilboko tranbian 69.200 bidaia erregistratu ziren, 2017ko Aste Nagusiarekin alderatuz gero, %4,1 gehiago. Pio Baroja izan da erabilera gehien izan duen geralekua;jende gehien ibili diren egunak, berriz, asteartea eta osteguna izan dira, abuztuak 21 eta 23.Euskotrenek nabarmendu nahi izan du Aste Nagusia "gorabehera aipagarririk gabe" igaro dela, jaiak hasi baino apur bat arinago Matikoko geltokian gure langileetariko batek pairatutako erasoa izan ezik.\nHori dela eta, Euskotrenek "bidaiarien gizalegezko portaera baten aldeko deia" egin du langileenganako eta gainerako bidaiarien tratuari dagokionez.


Aizu! AEKren aldizkaria - Iker Galartza: “Xuxenek ez luke 'zirkuterapia' hitza zuzendu beharko”\nIKER GALARTZA (Amezketa, 1977) aktorea oso ezaguna da antzerkian eta telebistan, baina bera pailazo sentitzen da, batez ere. Hala, Poxpolo moduan alai eta umoretsu ibiltzen da Galartzak sortutako Gure Zirkuan, lehenengo zirku ibiltari euskaldunean. M. Egimendi. Argazkiak: Mikel Martinez de Trespuentes.\nXuxen aplikazioak ez du zirkuterapia hitza onartzen, baina existitzen da, ezta?\nBai, eta Xuxenek ez luke zuzendu beharko. Pandemia dela eta, zimeldu egin gara: hastapenean, denok ibili ginen txaloka eta “zein onak garen” pentsatzen; orain, ordea, beste zerbait behar dugu, barre ez ezik, negar ere egin. Malko bati ihes egiten utzi nahi diozu eta norbaitek gauzak kontatzea behar duzu, zu hartzea eta beste mundu batera eramatea, bere indar eta energia guztiarekin, gorputz eta arima! Alegia, zirkura sartu, eta kito! Kanpoan dagoena hor geratu da, eta gu hemen barruan gaude, goza dezagun horretaz, gertatzen dena gertatzen dela. Huskeria dirudi, baina gauzak kontatzen dira, musuak banatzen ditugu, txaloak eragiten, Don Martin aurkezleari mingaina ateratzen diogu, argiak alde batetik bestera, musikariak ere hortxe daude...\n“Zirkua familia ez bada, gaizki gabiltza”\n“Asko eskertu behar diot telebistari ateak ireki izana”\n“Telebistako formatu berriekin, batzuetan asmatzen da, baina ez beti”\n“Gure Zirkua posible, egiazkoa eta kultura dela erakutsi dugu”\n“Ez dugu mandoak bezalakoak izan behar, beti geureari begira”\n“Euskara ikasten hasi, eta maitemindu egingo zaitu”\nZirkua atzerriarekin lotzen dugu askotan. Etxekoa baino hobea delakoan?\nEduki izan dugu atzerritarren bat uneren batean: hemendik pasatzean, curriculuma bidali digute, gu bi lesionaturekin justu genbiltzanean, eta gurekin lan egin dute une zehatzetan. Gauzak ikasten dituzu, beste teknika batzuk, lan egiteko beste modu batzuk, eta hori ere garrantzitsua da. Ez dugu mandoak bezalakoak izan behar, beti geureari begira, inguruari ere begiratu behar zaio. Euskaldunontzat Gure Zirkuan lan egitea aukera bat da, baina norbait zerbait eranstera baldin badator eta bolada batez pertsona horrengandik asko jasoko badugu, gurean eduki behar dugu.\nZer da Poxpolo zuretzat? Iker Galartzaren erremintatxo bat marra zeharkatzeko, beti errespetuz eta inori minik eman gabe.\nHaserretu zara inoiz berarekin? Batez ere, ileorde berde madarikatuarekin: beroa ematen dit, eta ez naiz erabat libre sentitzen.\nZeuk egindako zein antzezlanetan disfrutatu duzu gehien? Erdibana, Jose Ramon Soroizekin. Maisu batekin jardutea izan zen.\nOrain, telesailak modan daude. Zalea zara? Ez, baina semearekin Cobra Kai ikusten dut, karatea gustatzen baitzaio.\nZer ikusten duzu ispiluaren aurrean jartzen zarenean? Denbora aurrera doala, abiadura handian zahartzen ari naizela.\nNola ikusten duzu zeure burua 20 urte barru? Zirkuan. Gazteei agintzen eta marmarka, niri noiz tokatzen zaidan galdezka.\nBiharko egunkarian ikusi nahiko zenukeen albistea? Hurrengo mundu txapelketetan Euskal Selekzioak jokatuko duela.\nEtxeko zeren falta nabaritzen duzu zirkuan bizi zarenean? Sofarena.\nEta zirkuko zer falta zaizu etxean zaudenean? Dena, bizimodua bera.\nZerk galarazten dizu loa? Ezerk ere ez. Pentsamendu txarren bat bururatzen bazait, baztertzeko abilidadea daukat.\nZer egiten duzu erlaxatu beharra duzunean? Arnasa hiru aldiz hartu, eseri eta garagardo bat edan.\nPailazo izateak daukan gauzarik onena? Jendea irribarrez edo barre algaraka lehertu, eta zure lana eskertzen duela. Eta umeek zurekin argazkitxo batzuk atera nahi dituztela...\nEta txarrena? Inorekin hitz egiteko gogorik ez duzunean ere hitz egin behar duzula.\nSukaldean, zer ateratzen zaizu oso ondo? Hozkailuko soberakinekin egindakoa, horretan espezialista naiz.\nZerk ateratzen zaitu zeure onetik? Jarrera negatiboa duen jendeak. Eta builak eta errietak ezin ditut +++eraman3.\nZerk ematen dizu beldurra? Teknologiak, eta gure seme-alabei zer datorkien ikusteak. Umeek ez dakite aspertzen.\nZerk ematen dizu lotsa? Hizkuntza gehiago ez jakiteak. Frantsesa ikasteko aukera izan eta ez dut aprobetxatu.\nZerk eragiten dizu barre? Oso barre errazekoa naiz, oso basikoa... Bud Spencer-en filmek.\nBi hitzetan, nolakoa da Iker Galartza? Langilea eta hitza beti betetzen saiatzen dena.


Erretaula – Gizapedia\nErretaula triptikoa, hiru ataletan banatzen dena.\nErretaula aldarearen atzeko horma estaltzen duen azalera bateratua da, zur, harri edo metalezkoa, non margolanak, eskulturak eta bestelako artelanak dauden. Maiz, erlikiak eta objektu liturgikoak gordetzeko atetxoak eta kutxa txikiak izaten dituzte. Batzuetan, erretaula era independentean mugitu daitezkeen orri edo ataletan banatzen da, eta horrela diptikoak (bi atalekoak), triptikoak (hiru atalekoak) eta polidiktikoak (atal anitzekoak) bereizten dira.\nElizan fede pizgarri eta pedagogia funtzio berezia betetzen zuten, eliztarrek begirada hara zuzentzen zutenez erljio ofizioetan. Kristau artearen ohiko formatoa da, gotikoan sortu zen, eta oparotasun handiena barrokoan lortu.


Erkidegoen arteko mugikortasuna baimenduko dute Eguberrietako ospakizunetan - Mendialdea - Erran.eus\nErkidegoen arteko mugikortasuna baimenduko dute Eguberrietako ospakizunetan\nTtipi-Ttapa 2020-12-03 10:15\nSalvador Illa ministroa\nEguberrietan bakarrik bidaiatu ahal izanen da familiarekin elkartzeko, baina «ongi arrazoitutako eta egiaztatutako» kasuetan. Era berean, abenduaren 24ko, 25eko eta 31ko eta urtarrilaren 1eko ospakizunetan, gehienez, hamar pertsona elkartu ahal izanen dira, umeak barne; eta, etxeratze agindua, 01:30era arte luzatuko da abenduaren 24an eta 31n. Horiek dira Espainiako Gobernuak eta erkidegoek Eguberriei begira adostutako neurrietako batzuk.\nEspainiako Osasun ministroak, Salvador Illak, erran du aurtengo Eguberriak «etxean gelditzeko Gabonak» direla, «zuhurtziaz» jokatu behar dela. Horregatik, bazkaltzeko edo afaltzeko ospakizun egunetan, egun seinalatuetan, gehienez, hamar pertsona elkartzea baimentzen da. «Posible bada, bizikideak diren pertsonak elkartzea litzake onena. Edo, geheinez er, bi familia bizikide».\nAbenduaren 24an eta 31n, etxeratze agindua luzatu eginen dute, 01:30era arte. Luzapen hori «norbere etxera itzultzeko baliatu beharko da eta ez festan hor barrena ibiltzeko».\nErkidegoen arteko mugak, itxita\nErkidego baten barruko neurri murriztaileak zenbaterainokoak izanen diren erkidegoek eurek zehaztuko duten arren, adostutako neurrietako bat da erkidegoen arteko konfinamendu perimetralak indarrean egonen direla abenduaren 23tik urtarrilaren 6ra arte. Bertze erkidego batera joan nahi dutenek, familiarekin elkartzera doazela «egiaztatu» beharko dute. Kasu horietan bakarrik atera ahal izanen dira erkidegotik.\nEra berean, urte bukaeran egoten diren ekitaldi jendetsuak, ahal diren neurrian, saihestu egin behar direla erran du Salvador Illak: Olentzeroren eta Mari Domingiren bisita, San Silbestre lasterketak, urte-zahar gaueko kanpaiak, Errege Magoen desfilea...\nKanpoan ikasten dauden unibertsitateetako ikasleek ere izanen dute aukera etxera itzultzeko. Beraien jarduera «burbuiletara edo bizikidetza unitatera» mugatzea aholkatu diete, eta etxera itzuli aurreko hamar egunetan «jarduera soziala etetea».


Pasadan astean ikasle talde bat Europa Parkera joan zen Agenda 21eko programa barruan egin zen formakuntzara. Txori behaketan ere parte hartu genuen. Oso intereresgarria izan zen !!\nEkainaren 6an gure eskola “Jasangarritasunerako eskola “ diplomak eman ziren ekitaldera gonbidatuta egon zen. Ekitaldi honetan Ainhize Ortega eta Sara Barredo ikasleek Iñigo Urkulluren eskutik diploma hartu zuten.\nLHko 1. eta 2. mailako ikasleak "Karpinean" egon dira eguna pasatzen.\nHan animalia asko ikusi eta errespetatzen ikasi dute.\nKabi berri bat\nIngurumen Eguna ospatzeko beste habi bat ipini dugu eskolan eta pasadan urtean ipinitakoa zabaldu dugu . Nolako sorpresa hartu dugun ¡ Zabaltzean bost kaskabeltz kume aurkitu ditugu.\nLortu dugu ¡!!!!\nEkainaren 1ean Udal Foroa ospatu da Bilbon. Urte osoan zehar egindako lana eta udaletzerako proposamenak aurkezteko aukera izan da. Ane Gomez eta Ainhize Martin ikasleek parte hartu date.